Οικουμενικός Πατριάρχης: Οι Ίμβριοι δεν ελησμόνησαν ποτέ την γλυκυτάτην πατρίδα|Amen.gr\nΧειροθέτησε σε Άρχοντα Οστιάριο της Μεγάλης του Χριστού Εκκλησίας τον Πρόεδρο της Ιμβριακής Ενώσεως Μακεδονίας-Θράκης Παύλο Σταματίδη\nΔημοσίευση: 13 Αυγ. 17 (19:58)\nΠλήθος Ιμβρίων και φίλων της Αιγαιοπελαγίτικης νήσου εκκλησιάστηκαν σήμερα, Κυριακή, στον Ιερό Ναό της Κοιμησεως της Θεοτόκου Σχοινουδίου όπου χοροστάτησε ο Οικουμενικός Πατριάρχης Βαρθολομαίος. Μετά τη Θεία Λειτουργία ο Ίμβριος Πατριάρχης χειροθέτησε σε Άρχοντα Οστιάριο της Μεγάλης του Χριστού Εκκλησίας τον Πρόεδρο της Ιμβριακής Ενώσεως Μακεδονίας-Θράκης Παύλο Σταματίδη.\nΣτον Ιερό Ναό παρέστησαν συμπροσευχόμενοι ο επιχώριος Μητροπολίτης Ίμβρου και Τενέδου Κύριλλος, ο Μητροπολίτης Καπιτωλιάδος Ησύχιος, εκ του Πατριαρχείου Ιεροσολύμων, ο Πρέσβης Ευάγγελος Σέκερης, Γενικός Πρόξενος της Ελλάδος στην Κωνσταντινούπολη, Άρχοντες του Θρόνου και παράγοντες Ιμβριακών Σωματείων.\nΌπως εξήγησε στην ομιλία του ο Οικουμενικός Πατριάρχης, αναφορικά με το οφφίκιο που απένειμε στον κ.Σταματίδη, ο Οστιάριος ήταν ανώτερος αξιωματούχος στην Ανατολική Ρωμαϊκή Αυτοκρατορία.\n«Εις την Ορθόδοξον Εκκλησίαν, κατά την Βυζαντινήν περίοδον, ο Οστιάριος είχε θέσιν αντίστοιχον των σημερινών “επιτρόπων”», είπε ο Οικουμενικός Πατριάρχης για να επισημάνει σε άλλο σημείο της ομιλίας του: «Εντάσσεσθε, λοιπόν, Εντιμολογιώτατε, εις την χορείαν των οφικιαλίων του Οικουμενικού Πατριαρχείου μας, οι οποίοι, καθ’ όλην την ιστορίαν της Εκκλησίας και του ευσεβούς ημών Γένους είχαν αδιάλειπτον και ανεκτίμητον προσφοράν. Η προσφορά αυτή συνεχίζεται από τους σύγχρονους Άρχοντας, τους προθύμους και πολυτίμους συνεργάτας μας εις το έργον της διακονίας του ανθρώπου και του κόσμου».\nΕιδικότερα για το νέο Άρχοντα του Θρόνου ο Οικουμενικός Πατριάρχης είπε: «Η απονεμηθείσα εις το πρόσωπον σας υψηλή τιμή κατ’ιδίαν Πατριαρχικήν μας προαίρεσιν και φιλοτιμίαν, αποτελεί αναγνώρισιν του επιτελεσθέντος έργου σας, αλλά και προτροπήν και ενδυνάμωσιν προς συνέχισιν της θεαρέστου προσφοράς σας [...] Αγωνισθήκατε, όπως και ο εν Αθήναις Σύλλογός μας, διά την επαναλειτουργίαν των σχολείων μας εδώ και στηρίζετε αποτελεσματικώς την αναπτυξίν των. Διεκρίθητε ως δραστήριος Πρόεδρος της Ιμβριακής Ενώσεως Μακεδονίας-Θράκης. Έχομεν ανάγκην δυναμικών Ιμβρίων, όπως η Εντιμολογιότης σας, διά να συμβάλλουν εις την προβολήν του πατρογονικού πολιτισμού και των ευλογημένων παραδόσεών μας. Όντως, αν δεν ενδιαφερθώμεν ημείς οι Ίμβριοι διά την πατρίδα μας, ποιος άλλος θα το πράξει;».\nΑκολούθως ο Ίμβριος Πατριάρχης σημείωσε πως παρά τις δοκιμασίες που αντιμετώπισαν οι Ίμβριοι όπου και αν κατέφυγαν προόδευσαν και διέπρεψαν.\n«Οι Ίμβριοι έζησαν δεινάς περιστάσεις και ταλαιπωρίας από το 1964 και εξής. Ηναγκάσθησαν να εγκαταλείψουν το νησί μας διά να επιβιώσουν. Όπου και αν κατέφυγαν, ενετάχθησαν ταχύτατα εις το νέον περιβάλλον, προώδευσαν, διέπρεψαν, με το ήθος, το φιλότιμον και την εργατικότητά των. Δεν ελησμόνησαν όμως ποτέ την γλυκυτάτην πατρίδα, δεν εξερριζώθησαν, έστω και αν ευρέθησαν «μύρια μίλια κύματα μακρυά» από την Ίμβρον. Με επικεφαλής τους Συλλόγους μας, μετέδωσαν και μεταδίδουν εις την νέαν γενεάν την αγάπην προς την Ίμβρον και την ελπίδα της επιστροφής».


Μπλε οθόνη στα Windows: Διάγνωση και αντιμετώπιση | You.gr\nΜπλε οθόνη στα Windows: Διάγνωση και αντιμετώπιση\nΙουν 07 2017\nΔιακοπή στη τάση μπορεί να προκαλέσει τερματισμό ή επανεκκίνηση των Windows. Τα παρακάτω εργαλεία μπορούν συνήθως να βοηθήσουν στην επαναλειτουργία των Windows.\nΌταν ένα πρόγραμμα οδήγησης (driver) προκαλεί ένα σφάλμα διακοπής (γνωστό και ως σφάλμα «μπλε οθόνης», Blue Screen of Death, BSOD), μπορείτε να εντοπίσετε τι συνέβη χρησιμοποιώντας το πρόγραμμα προβολής συμβάντων (Event Viewer) των Windows. Ωστόσο, η βάση δεδομένων του εν λόγω εργαλείου πολλές φορές είναι δύσκολο να αναλυθεί, ειδικά από τους λιγότερο έμπειρους χρήστες. Ως μέρος του Windows 10 Software Development Kit (SDK), τα εργαλεία εντοπισμού σφαλμάτων για Windows (WinDbg) έχουν σχεδιαστεί με σκοπό να γίνεται ευκολότερη η αντιμετώπιση αυτών των σφαλμάτων. Και για ακόμα πιο γρήγορη ανάλυση, μπορείτε επίσης να χρησιμοποιήσετε το εργαλείο BlueScreenView.\nΤα σφάλματα διακοπής μπορεί να εμφανιστούν εάν ένα σοβαρό πρόβλημα προκαλέσει μη αναμενόμενο τερματισμό ή επανεκκίνηση των Windows.\nΤι προκαλεί σφάλματα μπλε οθόνης; Αν και τα περισσότερα σφάλματα διακοπής μπορεί να προκληθούν από ζητήματα υλικού ή λογισμικού, πολλά σφάλματα μπλε οθόνης (BSOD) εμφανίζονται λόγω προβλήματος σε κάποιο πρόγραμμα οδήγησης. Στο παράδειγμα μας, θα εξετάσουμε μια περίπτωση BSOD με μήνυμα σφάλματος «DRIVER_IRQL_NOT_LESS_OR_EQUAL». Αυτό το σφάλμα παρουσιάζεται όταν ένα πρόγραμμα οδήγησης δεν έχει εγκατασταθεί σωστά, με αποτέλεσμα να διακόπτεται απροσδόκητα η λειτουργία του υπολογιστή. Η λύση σε ένα πρόβλημα όπως αυτό, είναι να εντοπίσετε το πρόγραμμα οδήγησης που είναι υπεύθυνο για τις απροσδόκητες διακοπές / επανεκκινήσεις του υπολογιστή σας, και στη συνέχεια να το ενημερώσετε ή να το επανεγκαταστήσετε. Ας δούμε, αναλυτικά, πώς λειτουργούν τα εργαλεία που θα σας βοηθήσουν να αντιμετωπίσετε τέτοιου είδους προβλήματα.\nΚατεβάστε το BlueScreenView από την ιστοσελίδα του προγραμματιστή. Κάντε κλικ στο «Download links are at the bottom of the page» και κατεβάστε το BlueScreenView 64-bit (σε αρχείο Zip). Μπορείτε να μεταφέρετε τα αρχεία απευθείας στο φάκελο Program Files, ή μπορείτε να το «τρέξετε» και από το φάκελο «Λήψεις».\nΧρησιμοποιώντας το BlueScreenView για να αναλύσετε ένα αρχείο καταγραφής (Minidump)\nΌταν διακόπτεται απροσδόκητα η λειτουργία του υπολογιστή σας, αυτόματα δημιουργείται ένα αρχείο καταγραφής συμβάντος που ονομάζεται «minidump». Αυτό το αρχείο μπορεί να σας βοηθήσει να εντοπίσετε την αιτία που προκάλεσε σφάλμα μπλε οθόνης. Δυστυχώς, τόσο η εύρεση του όσο και η ανάλυση του δεν είναι εύκολη. Έτσι, το BlueScreenView απλοποιεί την ανάλυση του minidump μεταφράζοντας το αρχείο κειμένου σε ένα γραφικό περιβάλλον και επισημαίνει τα σφάλματα που προκαλεί το πρόγραμμα οδήγησης.\nΑνοίξτε το BlueScreenView.\nΌταν ανοίξει η εφαρμογή, θα σας εμφανίσει αυτόματα τα περιεχόμενα του πιο πρόσφατου αρχείου minidump.\nΤα σφάλματα του προγράμματος οδήγησης θα πρέπει να επισημαίνονται με κόκκινο χρώμα. Όπως μπορείτε να δείτε στην παρακάτω εικόνα, φαίνεται να υπάρχουν δύο σφάλματα: ένα στο “L1C63x64.sys” και ένα άλλο στο “ntoskrnl.exe”. Το αρχείο “.sys” είναι αυτό που πραγματικά σας ενδιαφέρει, δεδομένου ότι είναι ένα πρόγραμμα οδήγησης. Το άλλο αρχείο είναι ο πυρήνας των Windows που είναι υπεύθυνος για τα περισσότερα σφάλματα μπλε οθόνης, αλλά στην προκειμένη περίπτωση δεν υπάρχει κάποιο πρόβλημα με αυτό.\nΓια να μάθετε περισσότερες πληροφορίες σχετικά με το σφάλμα που σας ενδιαφέρει, κάντε κλικ στο “L1C63x64.sys,” και στη συνέχεια κάντε κλικ στο εικονίδιο “Properties” στη γραμμή μενού.\nΣτο νέο παράθυρο, μπορείτε να δείτε περισσότερες πληροφορίες σχετικά με το πρόγραμμα οδήγησης. Όπως μπορείτε να δείτε στο παρακάτω παράδειγμα, το πρόγραμμα οδήγησης αφορά στο Qualcomm Ethernet chip της μητρικής κάρτας του υπολογιστή. Έτσι, τώρα γνωρίζετε που πρέπει να πάτε για να ενημερώσετε το πρόγραμμα οδήγησης.\nΗ αναζήτηση στο Google με βάση τις παραπάνω πληροφορίες που σας δίνει η μπλε οθόνη είναι μακράν το πιο χρήσιμο εργαλείο για να λύσετε το πρόβλημά σας. Μπορείτε να επιλέξετε Google Search – Bug Check + Driver” από το File menu για να ξεκινήσει αυτόματα μια αναζήτηση στο Google για τον κωδικό σφάλματος και το πρόγραμμα οδήγησης που προκάλεσε το πρόβλημα.\nΕγκαταστήστε το Debugging Tools for Windows Επίσης γνωστό ως Debugging Tools for Windows (Εργαλεία εντοπισμού σφαλμάτων), το WinDbg μπορείτε να το κατεβάσετε ως μέρος του Microsoft SDK.\nΚατεβάστε το αρχείο εγκατάστασης για το Windows SDK.\nΤρέξτε το πρόγραμμα εγκατάστασης. Βεβαιωθείτε ότι το “Debugging Tools for Windows” είναι επιλεγμένο. Φυσικά, μπορείτε να εγκαταστήσετε όλα τα στοιχεία του SDK, αλλά στην προκειμένη περίπτωση το μόνο που χρειάζεστε είναι τα εργαλεία εντοπισμού σφαλμάτων.\nΑφού έχετε επιλέξει όλα όσα θέλετε να κατεβάσετε, κάντε κλικ στο κουμπί “Install”.\nΧρήση του εργαλείου εντοπισμού σφαλμάτων Αν και λίγο πιο περίπλοκο από το BlueScreenView, το WinDbg σας προσφέρει περισσότερες πληροφορίες και είναι μια καλή εναλλακτική μέθοδος ανάλυσης για δύσκολες περιπτώσεις.\nΒρείτε το WinDbg (x86) πληκτρολογώντας “WinDbg (x86)” στο πλαίσιο αναζήτησης στη γραμμή εργασιών. Μπορείτε επίσης να βρείτε το πρόγραμμα στο “C:\_Program Files (x86)\_Windows Kits\_10\_Debuggers\_x86.”\nΚάντε δεξί κλικ στο εικονίδιο WinDbg και επιλέξτε «Εκτέλεση ως διαχειριστής». Αυτό θα επιτρέψει στο Windbg να ανοίξει αρχεία minidump από τον κατάλογο των Windows. Επιλέξτε “Open Crash Dump…” και περιηγηθείτε στο φάκελο “Minidump” στο “C:\_Windows\_Minidump”. Ανοίξτε το φάκελο και επιλέξτε το αρχείο που θέλετε να ανοίξετε. Συνήθως είναι το πιο πρόσφατο αρχείο.\nΠεριμένετε ώστε το Windbg να αναλύσει το αρχείο. Όταν εξαφανιστεί το “Debuggee not connected”, θα γνωρίζετε ότι ολοκληρώθηκε η διαδικασία. Έπειτα πληκτρολογήστε !analyze -v στη γραμμή εντολών και πατήστε Enter. Περιμένετε μέχρι να ολοκληρωθεί η ανάλυση.\nΣτα αποτελέσματα της ανάλυσης, κάντε κύλιση προς τα κάτω μέχρι να βρείτε μια γραμμή που αναφέρει “MODULE_NAME”.\nΚάντε κλικ στο σύνδεσμο (στο όνομα του προγράμματος οδήγησης) για να εμφανίσετε περισσότερες πληροφορίες.\nΔιόρθωση προβλήματος: Ενημέρωση προγράμματος οδήγησης Μόλις εντοπίσετε το πρόγραμμα οδήγησης που προκαλεί το πρόβλημα, θα πρέπει να ενημερώσετε ή να επανεγκαταστήσετε το πρόγραμμα οδήγησης. Αυτή η διαδικασία διαφέρει για κάθε κατασκευαστή, αλλά αν αναζητήσετε στο Google το όνομα του κάθε κατασκευαστή, θα μπορέσετε να βρείτε ενημερώσεις για το πρόγραμμα οδήγησης του υλικού που χρησιμοποιείται ή και περισσότερες εναλλακτικές (λύσεις) για το πρόβλημα που αντιμετωπίζετε.\nΣυνοπτικά λοιπόν, το BlueScreenView είναι ένα εξαιρετικό πρόγραμμα για γρήγορη ανάλυση των σφαλμάτων μπλε οθόνης. Εάν χρειάζεστε περισσότερες (και πιο αναλυτικές) πληροφορίες για να αντιμετωπίσετε το πρόβλημα, τότε οπωσδήποτε θα χρειαστείτε το WinDbg.\nΣταθεροί Η/Υ & Περιφερειακά > Λογισμικό > Λειτουργικά Συστήματα\nblue screen of death, bsod, Windows, Windows 10, windows 10 tools, μπλε οθόνη


ΠΑΟΚ για Τζόλη: «Δεν είναι προς πώληση» | sport365 Καλαμάτα\nΤο πρωί της Πέμπτης δημοσιεύματα από το Βέλγιο ήθελαν την Μπριζ να πιέζει για την αγορά του Χρήστου Τζόλη. Στο δημοσίευμα υπήρχαν λεπτομέρειες για την… τακτική των Βέλγων και πως θα μπορούσαν ν’ αγοράσουν τον Ιανουάριο τον νεαρό επιθετικό του ΠΑΟΚ ο οποίος «κοστολογείται 10 εκατομμύρια ευρώ».\nΌπως αναφέρει το gazzetta,gr, μέσα σε αυτές τις λεπτομέρειες υπήρχε και ο Κρμέντσικ ο οποίος αγωνίζεται με την μορφή δανεισμού στον ΠΑΟΚ από την Μπριζ και πως θα μπορούσε να μπει στα ανταλλάγματα για να μειωθεί η τιμή του Τζόλη.\nΌμως από τον Δικέφαλο του Βορρά ήταν ξεκάθαροι για τον νεαρό επιθετικό. «Με αφορμή κάποια δημοσιεύματα περί ενδιαφέροντος για Τζόλη, προτάσεων από ομάδες κλπ, ο ποδοσφαιριστής δεν είναι προς πώληση», έλεγαν χαρακτηριστικά στην Τούμπα.\nσχετικα θεματαΠΑΟΚΧρήστος Τζόλης


Kyparissia News Blog: Δήμος Τριφυλίας: Ομόφωνα ο προϋπολογισμός που φθάνει τα 19,5 εκ. ευρώ\nΟμόφωνα καταρτίστηκε και ψηφίστηκε χθες το μεσημέρι από την Οικονομική Επιτροπή του Δήμου Τριφυλίας, ο προϋπολογισμός του δήμου για το 2014 που ανέρχεται στα 19,5 εκ. ευρώ, κατά 5 εκ. περίπου μικρότερος σε σχέση με πέρυσι.\nΗ απουσία της αντιπολίτευσης από την συνεδρίαση ήταν χαρακτηριστική, αφού\nούτε ένας σύμβουλός της, μέλος της επιτροπής, δεν παρευρέθηκε σε αυτήν, δείχνοντας πλήρη αδιαφορία.\nΑπό τους συμβούλους που εξέφρασαν κάποιες παρατηρήσεις, η Μαρία Πανουσιοπούλου στάθηκε στα ταμειακά υπόλοιπα του δήμου, όπου τον Ιούλιο του 2013 ήταν 3,8 εκ. και τον περασμένο μήνα 4,1 εκ. ευρώ. Όπως είπε, αυτό δείχνει ότι σαν δήμος είναι ελλειμματικοί στο να ανταποκριθούν στις υποχρεώσεις τους, πράγμα που πρέπει να προσεχθεί. Ακόμη στάθηκε στο γεγονός ότι ο δήμος δεν έχει καταφέρει ακόμη να απορροφήσει χρήματα από την εξόφληση ληξιπρόθεσμων οφειλών του, κάτι που θα γίνει μέσα από το υπουργείο Εσωτερικών και είναι ύψους 2,6 εκ. ευρώ. Μοναδική ελπίδα, όπως είπε, είναι να δοθεί παράταση.\nΤέλος αναφέρθηκε στα εντάλματα που έχουν απορριφθεί από το Ελεγκτικό Συνέδριο, όπου επαγγελματίες δεν έχουν πάρει τα χρήματα για πραγματικές οφειλές του δήμου και αυτό γιατί λείπει κάποιο έγγραφο ή κάποια απόφαση και είπε ότι είναι στο χέρι του δημάρχου να δώσει το εντέλλεσθαι.\nΌλα αυτά -τόνισε- δείχνουν ότι ο δήμος δεν λειτουργεί καλά, ότι οι οικονομικές υπηρεσίες δεν λειτουργούν σωστά, για να συμπληρώσει πως όλοι έχουν ευθύνη γι' αυτό.\nΠάντως ο κ. Ανδρινόπουλος αν και πρόεδρος της επιτροπής και με σαφή την αιχμή της κ. Πανουσιοπούλου, απάντησε ότι την ίδια διαπίστωση έχει κάνει και ο ίδιος, συμπληρώνοντας πως δεν είναι αυτός πολιτικός προϊστάμενος των οικονομικών υπηρεσιών.\nαναρτήθηκε Δευτέρα, Δεκεμβρίου 23, 2013


Το τσιμέντο στην Ελλάδα είναι συνυφασμένο με το όνομα της ΑΓΕΤ ΗΡΑΚΛΗΣ. Ως η μεγαλύτερη τσιμεντοβιομηχανία της χώρας συνέβαλε στη διαμόρφωση της εικόνας που έχει η σύγχρονη Ελλάδα. Από το 1911 η ΑΓΕΤ ΗΡΑΚΛΗΣ συνεχίζει να πρωτοστατεί στα σημαντικότερα έργα της χώρας, από οδικά δίκτυα και γέφυρες μέχρι αεροδρόμια, λιμάνια, νοσοκομεία και σχολεία. Με μία σειρά σακευμένων και χύδην προϊόντων, ικανοποιεί ακόμη και τις πιο υψηλές απαιτήσεις διαφορετικών αναγκών και έργων, ενώ παράλληλα προσφέρει συνεχή τεχνική υποστήριξη.\nΗ Lafarge, έχοντας αναπτύξει σημαντική τεχνογνωσία στο σκυρόδεμα, έχει καθιερωθεί ως αξιόπιστος συνεργάτης που θέτει την καινοτομία, την ποιότητα και το άρτιο αισθητικά αποτέλεσμα στο επίκεντρο. Προσφέρει διαφοροποιημένα προϊόντα και έξυπνες λύσεις προστιθέμενης αξίας που καλύπτουν όλες τις εφαρμογές στον τομέα των κατασκευών, από τα πιο μεγάλα έργα υποδομής μέχρι εφαρμογές διακόσμησης. Ένα ακόμη στοιχείο που διαφοροποιεί τη Lafarge είναι οι μοναδικές υπηρεσίες και η τεχνική υποστήριξη που παρέχει στους πελάτες. Με την υπηρεσία «Τοποθέτηση και Φινίρισμα» αναλαμβάνει την τοποθέτηση του ειδικού σκυροδέματος μέσω εξειδικευμένων εφαρμοστών.\nΜετρώντας περισσότερα από 60 χρόνια στον κλάδο των ορυκτών, η ΛΑΒΑ δραστηριοποιείται στην εξόρυξη, επεξεργασία και εμπορία ελαφρόπετρας, γύψου, ποζολάνης και πυριτικού. Προσφέρει διαφοροποιημένες και καινοτόμες λύσεις στις κατασκευές, τα γεωτεχνικά έργα, τη γεωργία και τη βιομηχανία. Με σημαντική εξαγωγική δραστηριότητα, η εταιρία είναι από τις πιο δυναμικά αναπτυσσόμενες του κλάδου της.\nΗ Geocycle Ελλάς είναι ο κορυφαίος πάροχος υπηρεσιών διαχείρισης βιομηχανικών, γεωργικών και αστικών απορριμμάτων. Εφαρμόζει την προηγμένη τεχνολογία της «συν-επεξεργασίας» και αξιοποιεί τις υποδομές στην τσιμεντοβιομηχανία για τη βιώσιμη επίλυση των σύγχρονων προκλήσεων σχετικά με τη διαχείριση των αποβλήτων. Η πρακτική αυτή επιτρέπει την ανάκληση ενέργειας και την ανακύκλωση υλικών. Η Geocycle διαχειρίζεται πάνω από 10 εκατ. τόνους απορριμμάτων ετησίως, συνεισφέροντας με αυτό τον τρόπο στην προώθηση της κυκλικής οικονομίας και την μετάβαση σε ένα πλανήτη χωρίς απορρίμματα.


Στις κάλπες οι Βερολινέζοι | Πολιτική | DW | 18.09.2011\nΣτις κάλπες οι Βερολινέζοι\nΣτις κάλπες καλούνται από το πρωί 2,47 εκατομ. Βερολινέζοι για την ανάδειξη των μελών του τοπικού κοινοβουλίου. Θα καταφέρουν τελικά οι Φιλελεύθεροι να ξεπεράσουν το σκόπελο του εκλογικού ορίου και να μπουν στη βουλή;\nΌλες οι δημοσκοπήσεις δείχνουν άνετη επικράτηση του σημερινού Σοσιαλδημοκράτη κυβερνήτη-δημάρχου Κλάους Βόβεραϊτ. Οι τελευταίες σφυγμομετρήσεις δίνουν στο Σοσιαλδημοκρατικό Κόμμα (SPD) μεταξύ 29,5 % και 32 %. Σχεδόν βέβαιο θεωρείται όμως ότι από αύριο η συγκυβέρνηση με την Αριστερά (Die Linke) θα αποτελεί παρελθόν καθώς τα ποσοστά του κόμματος αναμένεται να υποχωρήσουν σημαντικά. Πιθανότερο μετεκλογικό σενάριο η συνεργασία με το κόμμα των Πρασίνων (Grüne) της Ρενάτε Κίναστ που φαίνεται να εξασφαλίζει το 20 %.\nΟ δημοφιλής Κλάους Βόβεραϊτ\nΓια τους Χριστιανοδημοκράτες της Μέρκελ (CDU) βασικός πλέον στόχος είναι να διατηρηθούν στη 2 η θέση. Όταν ξεκινούσε πριν από μερικούς μήνες ο προεκλογικός αγώνας στο Βερολίνο, οι δημοκοπήσεις έδιναν μέχρι και 30 % στους Πράσινους και εμφάνιζαν τους Χριστιανοδημοκράτες 3 ο κόμμα. Το εφιαλτικό αυτό σενάριο για τους τελευταίους δεν φαίνεται να επιβεβαιώνεται, βάσει των τελευταίων δημοσκοπήσεων, ούτε όμως και ο απώτερος στόχος τους που ήταν ο εκθρονισμός του Βόβεραϊτ που κυβερνά στη γερμανική πρωτεύουσα από το 2002.\nΜάχη επιβίωσης για το FDP\nΣτο κόκκινο η αγωνία την ίδια ώρα στο στρατόπεδο των Φιλελευθέρων (FDP). Οι περισσότερες δημοσκοπήσεις δείχνουν ότι το κόμμα του Φίλιπ Ρέσλερ δεν συγκεντρώνει το όριο του 5 % που είναι απαραίτητο για την είσοδο στο κοινοβούλιο. Οι Φιλελεύθεροι κινδυνεύουν να μείνουν έτσι για 5 η συνεχή εκλογική αναμέτρηση φέτος εκτός τοπικών κοινοβουλίων.\nΤην έκπληξη αναμένεται να κάνει το κόμμα των Πειρατών που έχει κάνει σημαία του τη διαφάνεια στο διαδίκτυο και την προάσπιση των ατομικών δικαιωμάτων. Όλα δείχνουν ότι θα καταφέρουν να ξεπεράσουν το σκόπελο του εκλογικού ορίου και να εκπροσωπηθούν στο επόμενο τοπικό κοινοβούλιο.\nΤέλος της «σούπερ εκλογικής χρονιάς»\nΡενάτε Κίναστ, θα συγκυβερνήσει με τον Βόβεραϊτ;\nΣτις τελευταίες εκλογές του 2006 στο Βερολίνο οι Σοσιαλδημοκράτες είχαν συγκεντρώσει το 30,8 % των ψήφων, οι Χριστιανοδημοκράτες το 21,3 %, στην τρίτη θέση είχε βρεθεί η Αριστερά με 13,4 % ενώ 13,1 % έλαβαν οι Πράσινοι. Οι Φιλελεύθεροι ,που κινδυνεύουν τώρα να μείνουν εκτός, είχαν αποσπάσει στις τελευταίες εκλογές 7,6 %.\nΜε τις σημερινές εκλογές στο Βερολίνο ολοκληρώνεται ο φετινός εκλογικός μαραθώνιος στη Γερμανία. Στις έξι περιφερειακές εκλογικές αναμετρήσεις που προηγήθηκαν οι Σοσιαλδημοκράτες κατέγραψαν τέσσερις νίκες και συγκεκριμένα στο Αμβούργο, τη Βρέμη, τη Ρηνανία Παλατινάτο και στο Μεκλεμβούργο ενώ σήμερα αναμένεται να πανηγυρίσουν την 5 η τους νίκη. Οι Χριστιανοδημοκράτες κατέγραψαν μόλις δυο νίκες, στη Σαξονία-Άνχαλτ και στη Βάδη Βυρτεμβέργη. Εξαιτίας της δραματικής πτώσης των Φιλελευθέρων ωστόσο δεν κατάφεραν να σχηματίσουν κυβέρνηση στη Βάδη Βυρτεμβέργη παραδίδοντας τη σκυτάλη στον Βίφριντ Κρέτσμαν, ο οποίος έγινε ο πρώτος «πράσινος» πρωθυπουργός κρατιδίου στη Γερμανία.\nΔεν κινδυνεύει ο κυβερνητικός συνασπισμός\nΟ πρώην ηγέτης των γερμανών Φιλελευθέρων Βόλφγκανγκ Γκέρχαρντ εκτιμά ότι δεν απειλείται η συνοχή του κυβερνητικού συνασπισμού στο Βερολίνο από τις απόψεις του σημερινού προέδρου Ρέσλερ για το ελληνικό ζήτημα. (16.09.2011)\nΟ συσχετισμός δυνάμεων στην άνω βουλή κρίνεται από το αποτέλεσμα των εκλογών που διεξάγονται φέτος σε 7 ομόσπονδα κρατίδια της Γερμανίας. Ενδεχόμενη ήττα της κεντροδεξιάς θα έκανε δύσκολη τη ζωή της καγκελαρίου Μέρκελ. (19.02.2011)\nΣτις κάλπες οι Βερολινέζοι (mp3)\nΛέξεις κλειδιά Berlin\nΜόνιμος σύνδεσμος https://p.dw.com/p/12bTV


Μαρίνα Σάττι - Ειδήσεις - νέα - Το Βήμα Online\nΗ δημοφιλής τραγουδίστρια βάφει τα νύχια της χρωματιστά, θέλει να παίρνει ρίσκα και κουβαλά στην τσάντα της σχεδόν τα πάντα.\nΠώς καταλάβατε ότι έχετε ωραία φωνή;\n«Ξεκίνησα μαθήματα πιάνου μικρή, και όταν λάμβανα μέρος σε μουσικούς διαγωνισμούς ερχόμουν πάντα πρώτη. Κάποια στιγμή θέλησα να συμμετάσχω σε έναν διαγωνισμό τραγουδιού. Βγήκα δεύτερη. Μία δασκάλα από το ωδείο μου είπε: “Θα έλεγα να επικεντρωθείς καλύτερα στο πιάνο”. Σήμερα λέω, μάλλον περισσότερο ως αστεϊσμό, ότι τα λόγια της με πείσμωσαν. Ταλαντευόμουν πάντως για χρόνια, γιατί πίστευα ότι θα γινόμουν ηθοποιός».\nΠέρυσι όλα τα φώτα στράφηκαν πάνω σας, όταν ανεβάσατε στο ΥouΤube το τραγούδι «Μάντισσα», το οποίο σήμερα μετράει πάνω από 33 εκατ. προβολές. Μουσικά πού τοποθετείτε τον εαυτό σας;\n«Πριν από μερικά χρόνια είχα φύγει για μουσικές σπουδές στο Μπέρκλεϊ. Οταν πας στην Αμερική, ο άλλος σου ζητά να του συστηθείς. Πριν φύγω από την Ελλάδα τραγουδούσα τζαζ αλλά ξαφνικά όταν βρέθηκα εκεί, κάτι πλέον δεν κολλούσε σε όλο αυτό. Ενώ γεννήθηκα στην Ελλάδα από πατέρα Σουδανό και μάνα Κρητικιά, ήταν στις ΗΠΑ που ξαφνικά ξεκίνησα να τραγουδώ ελληνικά, αραβικά, τουρκικά, ινδικά και βουλγαρικά τραγούδια».\nΤι σας βοήθησε σε αυτή την ανακάλυψη;\n«Θα σας περιγράψω ένα σουρεάλ σκηνικό. Στην Αμερική βρέθηκα να τραγουδάω σε ένα ελληνικό μαγαζί. Και για πρώτη φορά τραγούδησα τα ελληνικά λαϊκά και παραδοσιακά, σαν άσχετη, με ένα ηχόχρωμα επηρεασμένο από την Μπρίτνεϊ Σπίαρς, θα έλεγα. Σιγά-σιγά μέσα από αυτή την εμπειρία ανακάλυψα έναν νέο πλούτο».\nΓια αυτόν τον λόγο δημιουργήσατε και το πολυφωνικό συγκρότημα Fonés, με το οποίο περιοδεύσατε το καλοκαίρι με την παράσταση «Υalla!»;\n«Στην Αμερική είχα την τύχη να δουλέψω με τον Μπόμπι Μακ Φέριν. Οι περισσότεροι τον ξέρουν για το τραγούδι “Don’t Worry, Be Happy”, αλλά δεν τον χαρακτηρίζει μόνο αυτό. Κάνει σπουδαία δουλειά στη φωνητική μουσική. Οταν επέστρεψα στην Ελλάδα ξεκινήσαμε να βρισκόμαστε στο σπίτι μου με φίλες μου που αγαπούσαν το πολυφωνικό τραγούδι και απλά τζαμάραμε. Κάποια στιγμή, μετά το τραγούδι “Koύπες” που ανέβασα στο YouTube, μού ζήτησαν να παίξω σε ένα live. Λέω, “κορίτσια, δεν πάμε να μας βγάλουμε ένα όνομα και να το κάνουμε μαζί;”. Yστερα η παρέα μεγάλωσε ακόμα πιο πολύ και δημιουργήθηκαν και οι Chόres».\nΣτις 23 Σεπτεμβρίου ανεβαίνετε στη σκηνή του Ηρωδείου με τον Διονύση Σαββόπουλο για μια συναυλία της μη κερδοσκοπικής εταιρείας «Γυναίκες στην Ογκολογία» με στόχο τη στήριξη των γυναικών με καρκίνο. Πώς είναι να συνεργάζεσαι μαζί του;\n«Οταν τον πρωτοβλέπεις είναι επιβλητικός. Είναι αυτή η πορεία του, βέβαια. Προσωπικά μου φαίνεται πολύ γλυκός άνθρωπος. Εχει και αυτό το χιούμορ, το ιδιαίτερο, που δεν είναι προφανές, σαν να κρύβει πάντα ένα σχόλιο. “Χιούμορ heavy metal” το λέω εγώ. Εμένα με “πειράζει” πολύ για τα πολύχρωμα ρούχα μου, για τα χρωματιστά νύχια. Φέτος λοιπόν είχα πάει στην Ταράτσα του Φοίβου, για να τον δω στην παράσταση που έκανε εκεί με τα τραγούδια άλλων. Βλέπω στο κοινό μια γυναίκα φοβερά στυλάτη, με ένα λαχανί, έντονο φόρεμα. Την κοιτούσα όλο το βράδυ και εν τέλει ρώτησα ποια είναι. “H Ασπα. Η γυναίκα του κυρίου Σαββόπουλου” μου απάντησαν. “Ορίστε λοιπόν που μου λέτε για τα έντονα χρώματα!”».\nΜε πατέρα Σουδανό και μητέρα Ελληνίδα βιώσατε ρατσισμό;\n«Κατ’ αρχάς με λένε Σάττι. Οταν ακούγεται αυτό το όνομα στην τάξη πάντα θα σε ρωτήσουν γιατί δεν σε λένε Παπαδοπούλου. Ο πατέρας μου είναι μαύρος. Σαν παιδί θυμάμαι υπήρξε στιγμή που ντράπηκα να έρθει να με πάρει από τα αγγλικά. Αλλά τελικά, κάθε παιδί μπορεί να βιώσει bullying, επειδή φορά γυαλιά και σιδεράκια, επειδή είναι παχουλό ή κοντό. Το πώς διαχειρίζεσαι τα πράγματα έχει να κάνει και με τη δική σου διάθεση και ενοχή».\nΕχετε νιώσει να σας παρεξηγούν;\n«Πέρυσι περπατώντας στην Ομόνοια συνάντησα τον κύριο Μίρζα από το Πακιστάν. Τραγουδούσε το τραγούδι μου. Συγκινήθηκα τόσο. Βγάλαμε μαζί μία φωτογραφία και κάποιοι ενοχλήθηκαν. Και το Instagram την κατέβασε. Τσατίστηκα πολύ και την ανέβασα ξανά. Και μετά άρχισαν να λένε “η Σάττι το παίζει αριστερή”. Ο,τι να ‘ναι».\nΤαμπού έχετε ξεπεράσει;\n«Παλιά ήθελα να φαίνομαι σοβαρή. Και νόμιζα ότι αυτή η σοβαρότητα θα εκφραζόταν αν φορούσα μαύρα, αν έδειχνα εσωστρεφής, αν τραγουδούσα σε χαμηλούς τόνους, υποφωτισμένα και ατμοσφαιρικά και καλά. Πλέον νομίζω ότι μπορείς να διαβάζεις Γκροτόφσκι, να ακούς Μπάρτοκ, να βάφεις τα νύχια σου χρωματιστά και να τραγουδάς ποπ. Ξεπέρασα επίσης το ταμπού του κοριτσιού που έχει μεγαλώσει στο Ηράκλειο και φοβάται τι θα πει ο κόσμος. Τώρα μόνο ρίσκο. Γιατί άμα παίρνεις τον ίδιο δρόμο, οδηγείσαι πάντα στον ίδιο προορισμό».\nΑν ανοίξω την τσάντα σας τι θα βρω μέσα;\n«Υπερβολικά πολλά και άσχετα πράγματα μεταξύ τους. Είμαι από τους τύπους που ζουν με το “τι θα γίνει αν χρειαστώ κάτι και δεν το έχω μαζί μου;”. Kαι καταλήγω να φεύγω από το σπίτι με όλο το σπίτι πάνω μου».\nΠοια ένοχη απόλαυση επιτρέπετε στον εαυτό σας;\n«Τρώω κάθε μέρα σοκολάτα. Ξέρω ότι δεν μου κάνει καλό. Αλλά πώς να σταματήσω;».\ninfo «Για την υγεία των κοριτσιών μας»: (Διονύσης Σαββόπουλος – Μαρίνα Σάττι – Fonés και Chόres – Αλκμάν), 23 Σεπτεμβρίου, Ωδείο Ηρώδου Αττικού


Γ. Στουρνάρας: Το επίπεδο δημοσίου χρέους στην Ε.Ε. παραπέμπει σε περίοδο πολέμου!\nΒΡΙΣΚΕΣΤΕ: Αρχική»Ειδήσεις»Γ. Στουρνάρας: Το επίπεδο δημοσίου χρέους στην Ε.Ε. παραπέμπει σε περίοδο πολέμου!\nΤο καμπανάκι του υψηλότερου χρέους για πολλές χώρες της Ευρωπαϊκής Ένωσης και κυρίως για την Ελλάδα, κρούει ο Διοικητής της Τραπέζης Ελλάδος Γιάννης Στουρνάρας, με άρθρο του στη γερμανική οικονομική εφημερίδα Handelsblatt.\nΌπως αναφέρει χαρακτηριστικά ο κ. Στουρνάρας, τα επίπεδα χρέους μπορούν να παρομοιαστούν με τα αντίστοιχα σε περίοδο πολέμου.\nΕιδικότερα, στο άρθρο του, ο Διοικητής της Τραπέζης Ελλάδος, αναφέρει τα εξής:\nΗ κρίση ανέδειξε την ανάγκη για περαιτέρω εμβάθυνση της νομισματικής ένωσης μέσω της μεταρρύθμισης του πλαισίου διακυβέρνησης ούτως ώστε να σπάσει οριστικά ο φαύλος κύκλος μεταξύ κρατών, τραπεζών και αγορών. Στο μέλλον θα πρέπει ταυτόχρονα να ενισχυθούν τα μέτρα επιμερισμού και μείωσης των κινδύνων και να κινηθούμε σταδιακά προς κοινά δημοσιονομικά εργαλεία σε επίπεδο ΕΕ, ώστε να εξασφαλιστεί ότι στο εξής η προσαρμογή των οικονομιών θα είναι πιο συμμετρική".


ΑΠΟΤΕΛΕΣΜΑΤΑ ΑΞΙΟΛΟΓΗΣΗΣ ΑΙΤΗΣΕΩΝ ΥΠΟΨΗΦΙΩΝ στο πλαίσιο της με Α.Π. ΕΞ: 000039-15/03/2022 Πρόσκληση Εκδήλωσης Ενδιαφέροντος του ΙΝΣΕΤΕ για σύναψη συμβάσεων μίσθωσης έργου με έξι (6) «Συγγραφείς Μαθημάτων Ειδικότητας / Επαγγελματίες Ειδικότητας» - Insete\nΑΠΟΤΕΛΕΣΜΑΤΑ ΑΞΙΟΛΟΓΗΣΗΣ ΑΙΤΗΣΕΩΝ ΥΠΟΨΗΦΙΩΝ\nστο πλαίσιο της με Α.Π. ΕΞ: 000039-15/03/2022 Πρόσκληση Εκδήλωσης Ενδιαφέροντος του ΙΝΣΕΤΕ για σύναψη συμβάσεων μίσθωσης έργου με έξι (6) «Συγγραφείς Μαθημάτων Ειδικότητας / Επαγγελματίες Ειδικότητας» για την ανάπτυξη 6 Οδηγών Κατάρτισης των ειδικοτήτων των Ι.Ε.Κ., στο πλαίσιο υλοποίησης του Υποέργου 5 «Διαμόρφωση 14 οδηγών κατάρτισης και εκπαιδευτικών εγχειριδίων Ινστιτούτων Επαγγελματικής Κατάρτισης (ΙΕΚ) από το ΙΝΣΕΤΕ» της Πράξης «Διαμόρφωση οδηγών κατάρτισης και εκπαιδευτικών εγχειριδίων Ινστιτούτων Επαγγελματικής Κατάρτισης (ΙΕΚ)» με κωδικό ΟΠΣ (MIS) 5069281, του Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθησης 2014-2020», σε συνέχεια της από 03/05/2022 απόφασης του Δ.Σ. του ΙΝΣΕΤΕ.\nΑΝΑΚΟΙΝΩΣΗ ΑΠΟΤΕΛΕΣΜΑΤΩΝ_ΕΠΑΓΓΕΛΜΑΤΙΕΣ ΕΙΔΙΚΟΤΗΤΑΣ_13.05.2022


Sophia Urista: Έκανε πράξη το επώνυμο της και ούρησε πάνω σε θαμώνα σε συναυλία της - Nitro Magazine\nSophia Urista: Έκανε πράξη το επώνυμο της και ούρησε πάνω σε θαμώνα σε συναυλία της\nΗ Sophia Urista, frontwoman της μπάντας Brass Against, θεώρησε ότι θα ήταν μια πολύ ροκ κίνηση να ουρήσει πάνω στο πρόσωπο θαυμαστή της\nΕξέθεσε τη μπάντα της η Sophia Urista\nΠολλοί άνθρωποι όταν βρίσκονται μπροστά το είδωλο τους ή βιώνουν μια εμπειρία που την περίμεναν καιρό, λέμε ότι έχουν κατουρηθεί από τη χαρά τους. Κάποιες φορές αυτή η μεταφορική φράση παίρνει κυριολεκτική έννοια. Αυτό που δεν είχαμε φανταστεί, είναι πως η υπέρμετρη χαρά ενός ανθρώπου θα οδηγούσε το είδωλο του στο να κατουρηθεί. Η Sophia Urista – όνομα και πράμα – είδε έναν θαυμαστή της μπάντας Brass Against να ανεβαίνει στη σκηνή την ώρα της συναυλίας, να ξαπλώνει μπροστά της και αυτό που της ήρθε να κάνει, σόκαρε τους πάντες.\nΈχουμε ακούσει πολλά σκηνικά, ειδικά σε ροκ συναυλίες, με αρκετά θρυλικά ονόματα της ροκ να καταργούν τα όρια της λογικής και της κοινωνικής συμπεριφοράς, ανταλλάσσοντας σάλιο και άλλα υγρά με τους θαυμαστές τους. Ο Iggy Pop και ο Marilyn Manson είναι δύο χαρακτηριστικά παραδείγματα. Ειδικά ο δεύτερος, μόλις πρόσφατα είχε κατηγορηθεί σε δικαστικό επίπεδο από μια γυναίκα που βιντεοσκοπούσε συναυλία του πως έφτυσε πάνω στην κάμερα και στο στόμα της.\nΗ Sophia Urista δεν έχει βεβαρημένο ιστορικό, αλλά με αυτό που έκανε στη Ντεϊτόνα της Φλόριντα, έχει ρεφάρει για το παρελθόν. Στο Rockville Festival για μέταλ μουσική, η Urista και η μπάντα της, Brass Against, έδιναν…πόνο επί σκηνής όταν την κάλεσε η φύση. Η Sophia Urista έπρεπε να πάει οπωσδήποτε στην τουαλέτα.\n«Πρέπει να κατουρήσω και δεν προλαβαίνω να πάω στο μπάνιο. Γι΄αυτό ας το κάνουμε θέαμα» είπε η 36χρονη την ώρα που τραγουδούσε μια εκδοχή του Wake Up των Rage Against The Machine και ανέβασε στη σκηνή έναν θαμώνα. Τον ξάπλωσε, πήγε από πάνω του, κατέβασε το τζιν και το εσώρουχο της και ανακουφίστηκε. «Προετοιμάστε τον άντρα με το κουτάκι στο κεφάλι γιατί θα τον ανεβάσουμε στη σκηνή και θα τον κατουρήσω στο στόμα» φέρεται να είπε η Sophia Urista σύμφωνα με την Independent.\nΌπως ήταν αναμενόμενο, ακολούθησε κατακραυγή για το αποτρόπαιο θέαμα, με μια γυναίκα μάλιστα να τηλεφωνεί στο τοπικό αστυνομικό τμήμα για να κάνει καταγγελία και να την παραπέμπουν σε κατάθεση μήνυσης για να προχωρήσει η υπόθεση. Στη Φλόριντα ο νόμος ορίζει φυλάκιση ως και 1 έτος ή πρόστιμο 1.000 δολαρίων για προσβολή της δημοσίας αιδούς.\nΗ μπάντα θέλησε να πάρει απόσταση από την πράξη της Urista και έκανε την ακόλουθη ανάρτηση με το πέρας της συναυλίας. «Περάσαμε εκπληκτικά χθες βράδυ στο Rockville. Η Sophia ξέφυγε. Αυτό είναι κάτι που δεν περιμέναμε οι υπόλοιποι και σίγουρα όχι κάτι που θα δείτε ξανά στα σόου μας. Σας ευχαριστούμε για την ατμόσφαιρα χθες βράδυ, Ντεϊτόνα».\nΟι Brass Against αριθμούν 455.000 ακόλουθους στο Facebook και αρκετοί εξέφρασαν την αηδία τους με το golden shower της Urista. Οι διαχειριστές της σελίδας θέλησαν να ελαφρύνουν το κλίμα και γι΄αυτό απάντησαν σε ένα σχόλιο πως η Sophia Urista καθάρισε τη σκηνή μετά την πράξη της.\nΌσο για την 36χρονη, προέβη σε μια ανάρτηση μέσω Instagram όπου ζητάει συγγνώμη και τονίζει ότι δεν είναι της καλλιτεχνικής της φύσης να προκαλεί σοκ και να απασχολεί με κάτι άλλο πέραν της μουσικής της ερμηνείας.\n«Θέλω να αναφερθώ στην ερμηνεία μου στο Rockville metal festival στη Ντεϊτόνα. Πάντοτε δοκίμαζα τα όρια της μουσικής και της σκηνικής μου παρουσίας. Εκείνη τη νύχτα, ξεπέρασα αυτά τα όρια. Αγαπώ την οικογένειά μου, την μπάντα μου και τους φαν μου περισσότερο από οτιδήποτε άλλο και ξέρω ότι ορισμένοι πληγώθηκαν ή προσβλήθηκαν από την πράξη μου. Τους ζητώ συγγνώμη και θέλω να ξέρουν ότι δεν είχα πρόθεση να τους πληγώσω. Δεν είμαι καλλιτέχνις που θέλει να σοκάρει τον κόσμο, θέλω πάντα να δίνω προτεραιότητα στη μουσική. Είμαι ευγνώμων για την συνεχιζόμενη υποστήριξή σας και την αγάπη σας».\nΟι Brass Against θα ακολουθήσουν τους Tool στην περιοδεία τους το 2022 ως opening act και φαίνεται πως πλέον αύξησαν τη φήμη τους.


Σχόλιο μας επιτέλους έχουν ευθύνες Δ.Ν.Τ και ευρωπαία | Πολιτική Αυτονομία\nΑπευθύνεται σε όσους δεν έχουν προκαταλήψεις , παρωπίδες και δεν είναι απολογητές και επιτήδειοι του <<δεν γινόταν αλλιώς>>. Ο Ασόκα Μόντι, πρώην διευθυντής του ΔΝΤ στο ευρωπαϊκό πόστο, εξαπολύει δριμύ κατηγορώ κατά της πολιτικής του Ταμείου –για πολιτική και οικονομική απάτη-στο ελληνικό ζήτημα και τους καλεί ενόψει της συνόδου τη προσεχή Δευτέρα του ΔΣ του ΔΝΤ στην Ουάσινγκτον να τα μαζέψουν και να παραδεχτούν τη βλάβη που προκάλεσαν από κοινού η Αμερικανική ηγεσία με την Ευρωπαική. Ιδιαίτερα οι εν λόγω πολιτικοί απατεώνες δεν ήθελαν την αναδιάρθρωση του ΙΔΙΩΤΙΚΟΥ χρέους , παρά μόνο του ΔΗΜΟΣΙΟΥ για να γονατίσουν μια μικρή χώρα ως πειραματόζωο και να διασώσουν τις τράπεζές τους .Οι τότε ηγέτες έχουν ονόματα , ο ελέγχων το ΔΝΤ Ομπάμα, ο φιλόδοξος για τη Γαλλική προεδρία Ντομινικ Στρος Καν, ο φιγουρατζής Σαρκοζί και η μόνιμη ρεπόρτερ Μέρκελ που παριστάνει διαχρονικά -και σε άλλα θέματα-ότι δεν είδε , δεν άκουσε, δεν ξέρει . Για ελληνική ηγεσία τα είπαμε το 2010.Σ.Τ.>>Η αγωνία δεν θα τελειώσει εκτός αν το ΔΝΤ βάλει το θέμα στο τραπέζι. Το ΔΝΤ και οι βασικοί του μέτοχοι – Ευρωπαίοι και Αμερικανοί – έκαναν το αρχικό λάθος και το διαιωνίζουν. Ένα σκέτο «mea culpa» δεν είναι αρκετό: Αν θέλουν να αποδειχθούν πραγματικά υπεύθυνοι οι μέτοχοι του ΔΝΤ απαιτείται να αποδεχθούν πραγματικές απώλειες. Αυτό σημαίνει να διαγράψουν το χρέος της χώρας στο Ταμείο και να αφήσουν Έλληνες και Ευρωπαίους να βρουν τη δική τους λύση σε αυτό το χάλι. Αν το ΔΝΤ παραμείνει εμπλεκόμενο, θα καταφέρει μόνο καταστρέψει ακόμα περισσότερο την αξιοπιστία του».\n«Η εμπλοκή του ΔΝΤ στην Ελλάδα είναι μια ολοκληρωτική καταστροφή: Ξανά και ξανά, η αποτυχία του να διαχειριστεί κρίσιμα ζητήματα έχει «φορτώσει» με πόνο τους Έλληνες πολίτες. «Το Ταμείο δεν θα έπρεπε ποτέ να εμπλακεί στην Ελλάδα από την αρχή. Τον Μάρτη του 2010, με την ανησυχία πως η ελληνική κυβέρνηση δεν μπορεί να αποπληρώσει τα χρέη της οι αγορές είχαν ταραχθεί, ενώ οι Ευρωπαίοι ηγέτες ήθελαν το ΔΝΤ να μείνει μακριά. Οι Ευρωπαίοι πίστευαν πως η οικονομική βοήθεια του ΔΝΤ σε ένα από τα δικά τους μέλη, θα σηματοδοτούσε αδυναμία για τη νομισματική ένωση. Ο Ζαν Κλοντ Γιουνκέρ το έθεσε ως εξής: «Αν η Καλιφόρνια είχε πρόβλημα χρηματοδότησης, οι ΗΠΑ δεν θα απευθύνονταν στο ΔΝΤ».\n>> «οι προτεραιότητες σε πολιτικό επίπεδο της Μέρκελ ταυτίζονταν τότε με τα συμφέροντα του τότε επικεφαλής του ΔΝΤ, Ντομινίκ Στρος Καν, ο οποίος ήθελε απελπισμένα να βγάλει από την αφάνεια το Ταμείο. Από εκείνη τη στιγμή το ΔΝΤ έγινε όργανο της Ευρώπης της Γερμανίας κυρίως, στην Ελλάδα.\n>>Τότε ήρθε το κομβικό λάθος: Στη διοίκηση του ΔΝΤ, παρά την αντίδραση αρκετών εκτελεστικών διευθυντών, οι Ευρωπαίοι και οι Αμερικανοί πίεσαν για ένα πρόγραμμα διάσωσης, ενάντια στους κανόνες του Ταμείου, που δεν επέβαλε ζημιές στους ιδιώτες πιστωτές της Ελλάδας. Η απόφαση στηρίχθηκε στον ψευδή ισχυρισμό πως «η αναδιάρθρωση» του ιδιωτικού χρέους θα πυροδοτούσε μια παγκόσμια οικονομική κατάρρευση.\n>>Ακόμη και όταν το ΔΝΤ αναγνώρισε το λάθος του, δεν άλλαξε κατεύθυνση. Μια εσωτερική «αυστηρά εμπιστευτική» έκθεση, που δημοσιοποιήθηκε αργότερα, αναγνώριζε πως το πρόγραμμα ήταν γεμάτο «σημαντικές αποτυχίες», μεταξύ των οποίων και η απουσία αναδιάρθρωσης ιδιωτικού χρέους αλλά και της παρατεταμένης λιτότητας.\n>>Όμως το ΔΝΤ ποτέ δεν ανέλαβε την ευθύνη. Αντίθετα, απαιτούσε ακόμα περισσότερη λιτότητα το 2014. Τον Δεκέμβρη, ο λαός εξεγέρθηκε και έφερε τον ΣΥΡΙΖΑ στην εξουσία, κάτι που έκανε τις απαιτήσεις του ΔΝΤ πιο επίμονες.\n>> Ο παραλογισμός αυτός, έφτασε στο αποκορύφωμά του, στα μέσα στου 2015, όταν το ΔΝΤ εξέδωσε μια έκθεση που ανέφερε ότι με τις τελευταίες προτάσεις λιτότητας της Ευρώπης, η Ελλάδα θα χρειαζόταν ένα θαύμα για να αποπληρώσει τα χρέη της.\n>> Αυτή η στρατηγική είναι εντελώς ανόητη. Οι Έλληνες έχουν βιώσει αχρείαστο πόνο. Όσοι μπορούν να φύγουν, φεύγουν, δίνοντας την εικόνα μιας χώρας γερασμένης και έρημης. Κάθε μέρα που περνά, κάνει τις πιθανότητες των δανειστών να πάρουν πίσω τα χρήματά τους και λιγότερες.\n>>Η αγωνία δεν θα τελειώσει εκτός αν το ΔΝΤ βάλει το θέμα στο τραπέζι. Το ΔΝΤ και οι βασικοί του μέτοχοι – Ευρωπαίοι και Αμερικανοί – έκαναν το αρχικό λάθος και το διαιωνίζουν. Ένα σκέτο «mea culpa» δεν είναι αρκετό: Αν θέλουν να αποδειχθούν πραγματικά υπεύθυνοι οι μέτοχοι του ΔΝΤ απαιτείται να αποδεχθούν πραγματικές απώλειες. Αυτό σημαίνει να διαγράψουν το χρέος της χώρας στο Ταμείο και να αφήσουν Έλληνες και Ευρωπαίους να βρουν τη δική τους λύση σε αυτό το χάλι. Αν το ΔΝΤ παραμείνει εμπλεκόμενο, θα καταφέρει μόνο καταστρέψει ακόμα περισσότερο την αξιοπιστία του».


24-25 Μαρτίου 2019, Πανήγυρις Ευαγγελισμού της Θεοτόκου, Ι. Καθεδρικός Ναός Αγ. Νάπας, Λεμεσός - Νήσος Αγίων\n24-25 Μαρτίου 2019, Πανήγυρις Ευαγγελισμού της Θεοτόκου, Ι. Καθεδρικός Ναός Αγ. Νάπας, Λεμεσός\nΣτον Ιερό Καθεδρικό Ναό Αγίας Νάπας με την ευκαιρία της εορτής του Ευαγγελισμού της Υπεραγίας Θεοτόκου την Κυριακή 24 Μαρτίου στις 6 μμ θα τελεσθεί ο Μέγας Πανηγυρικός εσπερινός προϊσταμένου του Πανοσιολογιωτάτου Αρχιμ. Φιλοθέου. Την επομένη Κυριακή 25 Μαρτίου της πανηγυρικής Θείας Λειτουργίας θα προΐσταται ο Πανιερώτατος Μητροπολίτης μας κ. Αθανάσιος. Μετά το πέρας της Θείας ο Πανιερώτατος θα χοροστατήσει της πανηγυρικής Δοξολογίας για την Εθνική Επέτειο της Ελληνικής Επανάστασης του 1821. Τον πανηγυρικό της ημέρας θα εκφωνήσει ο Καθηγητής Πανεπιστημίου Δρ. Ανδρέας Μάνος.\nΣτον Ιερό Καθεδρικό Ναό Αγίας Νάπας με την ευκαιρία της εορτής του Ευαγγελισμού της Υπεραγίας Θεοτόκου την Κυριακή 24 Μαρτίου στις 6 μμ θα τελεσθεί ο Μέγας Πανηγυρικός εσπερινός προϊσταμένου του Πανοσιολογιωτάτου Αρχιμ. Φιλοθέου. Την επομένη Κυριακή 25 Μαρτίου της πανηγυρικής Θείας Λειτουργίας θα προΐσταται ο Πανιερώτατος Μητροπολίτης μας κ...\n24-25 Μαρτίου 2019, Πανήγυρις Ευαγγελισμού της Θεοτόκου, Πανηγυρίζοντες Ιεροί Ναοί\nΗ Α.Μ. ο Αρχιεπίσκοπος Κύπρου κ.κ. Χρυσόστομος την Κυριακή, 24 Μαρτίου 2019, το εσπέρας, θα χοροστατήσει και κηρύξει κατά την ακολουθία του Εσπερινού στον πανηγυρίζοντα Ιερό Ναό Παναγίας Ευαγγελιστρίας στο Δάλι. Τη Δευτέρα, 25 Μαρτίου 2019, θα λειτουργήσει και κηρύξει στον Ιερό Ναό Παναγίας Φανερωμένης στη Λευκωσία. Ο Πανιερώτατος Μητροπολίτης Πάφου...


Kώστας Μελάς: Ανάγκη ενός εργαλείου για την ανάκαμψη των οικονομιών τώρα και στο μέλλον - Commonality\nKώστας Μελάς: Ανάγκη ενός εργαλείου για την ανάκαμψη των οικονομιών τώρα και στο μέλλον\n·7 Απριλίου, 2020\nΥπαρκτός ο κίνδυνος και μιας «χρηματοπιστωτικής επιδημίας»\nΤην Τρίτη στο Eurogroup θα δούμε τη συνέχεια της οξύτατης διαφωνίας για το ευρωομόλογο. Έως τώρα, τι προκύπτει; Υπάρχουν δηλώσεις που δραματοποιούν τα ενδεχόμενα.\nΑυτό που έθεσαν επιτακτικά οι εννέα χώρες –η Γαλλία για πρώτη φορά– στη Σύνοδο Κορυφής (Γαλλία, Ιταλία, Ισπανία, Πορτογαλία, Ιρλανδία, Ελλάδα, Βέλγιο, Σλοβενία, Λουξεμβούργο) και υπήρξε ριζική διαφωνία με τη Γερμανία και τους συμμάχους της (Ολλανδία, Αυστρία, Φιλανδία), είναι η αμοιβαιοποίηση του δημόσιου χρέους δια μέσου της έκδοσης ευρωομολόγου. Αυτό, συνάγεται από το κείμενό τους, δεν θα αφορά μόνο τις δαπάνες για τη μάχη κατά του κορωνοϊού μέσω της έκδοσης αυτής, αλλά θα αποβλέπει και στη στήριξη της αναπτυξιακής προσπάθειας της οικονομίας της ευρωζώνης με την υποστήριξη επιχειρήσεων και θέσεων εργασίας, της οικονομίας, η οποία αυτή τη στιγμή θίγεται τρομακτικά από τον ιό. Στο ενδιάμεσο βρίσκονται οι υπόλοιπες έξι χώρες, οι οποίες, σύμφωνα με τις πληροφορίες, είναι πολύ πιο κοντά στην άποψη των εννέα, παρά το ότι ακόμη δεν έχουν εκφρασθεί υπέρ.\nΔεν θα υπάρξει έκδοση ευρωομολόγου\nΆρα, το θέμα, θα λέγαμε, είναι ανοικτό.\nΝαι, είναι ανοικτό, αλλά δεν θα υπάρξει απόφαση για έκδοση ευρωομολόγου στο Εurogroup. Η Γερμανία, μέχρι σήμερα, έχει καταφέρει να περάσει τις απόψεις της όταν χρησιμοποιεί το όργανο αυτό. Πάντως στις σημερινές συνθήκες υπάρχει μεγάλη πίεση από την πλευρά των εννέα χωρών. Ειδικά η Ισπανία και η Ιταλία, που έχουν και το μεγάλο πρόβλημα, είναι πιο επιθετικές έναντι της Γερμανίας και των συμμάχων της. Η Γερμανία και οι σύμμαχοι αντιπρότειναν ως εργαλείο δάνεια από το ESM, κάτι που είναι απαράδεκτο γι’ αυτές τις χώρες. Είναι αδύνατο να δεχθούν, δηλαδή, ένα είδος μνημονίου. Η εντύπωση που έχω, είναι ότι κυοφορείται μια σύνθετη λύση με τη συμμετοχή των τριών βασικών θεσμών: ΕΕ, ΕΤ Επενδύσεων και ESM. Πάντως ευρωομόλογα δεν θεωρώ ότι θα προκύψουν σε αυτή τη συγκυρία. Δυστυχώς, αλλά αυτή είναι η σημερινή πραγματικότητα. Σε αυτή τη λύση οδηγεί και η πρόσφατη παρέμβαση (1η Απριλίου) της Κομισιόν μέσω της προέδρου, της κ. φον Λάϊεν, η οποία ζήτησε συγνώμη από την Ιταλία, γιατί δεν είχε κάνει τα απαραίτητα τις πρώτες δύο εβδομάδες, και θέτει σε εφαρμογή ένα σχέδιο, που είχε τεθεί και παλαιότερα στο τραπέζι, δημιουργίας ταμείου ανεργίας, με πόρους ύψους 100 δισ. ευρώ για βοήθεια των εργαζομένων που έχουν χάσει την εργασία τους. Δίνουν, δηλαδή, επιδόματα εργασίας σε πανευρωπαϊκό επίπεδο. Ανέργους, όμως, δεν έχει μόνο η Ιταλία, αλλά και η Γερμανία, άρα και αυτό ως μέτρο υλοποιείται από τη στιγμή που η Γερμανία παρουσιάζει πρόβλημα. Ως πιθανή διέξοδος αναζητείται, όπως είπαμε, ένας συμβιβασμός. Τώρα νομίζω ότι μετά τη διατύπωση των δυο αντίθετων απόψεων και το αδιέξοδο, μπαίνουν στο παιχνίδι και η Επιτροπή και η Ευρωπαϊκή Τράπεζα Επενδύσεων. Επομένως, ανάμεσα σ’ αυτούς τους τέσσερις θεσμούς και των προϊόντων τους –δάνεια από την Επιτροπή, δάνεια από τον ESM, δάνεια της Ευρωπαϊκής Τράπεζας Επενδύσεων και ΕΚΤ– θα αναζητηθεί, πιθανόν, συμβιβαστική λύση. Θα επιχειρηθεί. Δεν σημαίνει, όμως, αυτό τίποτε ακόμη.\nΝα ξαναρθούμε στο ευρωομόλογο. Ποιος θα το εξέδιδε, πώς θα διανεμόταν στα κράτη, τι ανάγκες θα κάλυπτε; Θα υπάρχουν όροι ή προϋποθέσεις;\nΘα το εξέδιδε ένας ευρωπαϊκός θεσμός, π.χ. η Επιτροπή ή Ευρωπαϊκή Τράπεζα Επενδύσεων (ΕΤΕΠ) ή οι δυο σε συνεργασία. Οι περισσότεροι αναλυτές που υποστηρίζουν την έκδοση του ομολόγου, θεωρούν ότι το ύψος του πρέπει να είναι τουλάχιστον 1 τρισ. για να μπορέσει να καλύψει τις ανάγκες της περιόδου λόγω ιού, αλλά και να σχεδιασθεί παράλληλα, ώστε να βοηθάει τις οικονομίες και μετά τον περιορισμό της επιδημίας. Ένα εργαλείο, δηλαδή, που θα βοηθήσει και τώρα, αλλά και στο μέλλον στην ανάκαμψη των οικονομιών της Ευρωζώνης. Τεχνικά, οι πόροι από το ευρωομόλογο να μοιραστούν ανάλογα με τη συμμετοχή που έχει κάθε χώρα στο κεφάλαιο της ΕΚΤ, αλλά και να μπορεί να λαμβάνει υπόψη και τις ιδιαίτερες ανάγκες κάθε χώρας.\nΧρειάζεται ένα σχέδιο Μάρσαλ\nΑν επεκτείναμε την ιδέα του ευρωομόλογου ως «κοινού ομόλογου» στην Ευρώπη, θα πηγαίναμε στην ιδέα ενός σχεδίου Μάρσαλ. Το υποστηρίζουν διάσημοι οικονομολόγοι, αλλά και πολιτικοί, όπως ο Σάντσεθ, ο ισπανός πρωθυπουργός.\nΣαφέστατα μπορεί αυτό να γίνει. Δηλαδή να υπάρξουν κοινά ομόλογα, ακόμη και σε συνεργασία ΕΕ – ΗΠΑ, εφόσον η κρίση είναι οξεία και καθολική. Κάποιος θεσμός πρέπει να συγκεντρώσει χρήματα και να διατεθούν στις ευρωπαϊκές χώρες, για να μπορέσουν να ανταπεξέλθουν στις υποχρεώσεις τους. Συζητείται αν αυτό μπορεί να προέλθει απ’ την Κίνα, διότι αυτή έχει τις δυνατότητες, τους πόρους για ένα τέτοιο σχέδιο. Δεν το νομίζω. Παρ’ όλα αυτά, χρειάζεται η κοινή αντιμετώπιση των προβλημάτων, που τώρα εμφανίζονται με οξύτητα, έτσι που οι Γερμανοί να κάνουν πίσω, να θεωρήσουν ότι χρειάζεται ένα σχέδιο Μάρσαλ.\nΗ Γερμανία δεν καταλαβαίνει το καθολικό και το οξύ της τωρινής κρίσης, τη διάρκειά της. Γι’ αυτό αντιδρά «εγωιστικά»;\nΔεν αγνοεί μόνο αυτό, δηλαδή ότι τα κοινά προβλήματα αντιμετωπίζονται από κοινού. Αγνοεί και μια σειρά θέματα που μπορεί να τα βρει μπροστά της όταν οι χώρες του Νότου βρεθούν πιθανά σε κρίση λόγω της αύξησης του χρέους τους, που δημιουργήθηκε προκειμένου να καλυφθούν τα νέα δημοσιονομικά ελλείμματα, αλλά και τις πιθανής δημιουργίας προβλημάτων στα τραπεζικά συστήματά τους, όπως, πχ, της Ισπανίας και της Ιταλίας. Γαλλικές και γερμανικές τράπεζες είναι πάρα πολύ εκτεθειμένες στο χρέος των χωρών αυτών. Σύμφωνα με την Τράπεζα Διεθνών Διακανονισμών (BIS), στο τέλος Σεπτεμβρίου 2019 η έκθεση των γερμανικών τραπεζών σε ιταλικό (δημόσιο και ιδιωτικό) χρέος ανερχόταν σε 79 δισ. ευρώ, ενώ η αντίστοιχη έκθεσή τους σε ισπανικό χρέος ήταν 60 δισ. Τα ποσά αυτά αντιστοιχούν στο 19% των ίδιων κεφαλαίων και αποθεματικών των γερμανικών τραπεζών. Επιπλέον, οι γερμανικές τράπεζες έχουν έκθεση 17 δισ. σε παράγωγα στις δύο αυτές χώρες. Η χώρα με την υψηλότερη έκθεση των τραπεζών της είναι η Γαλλία, με 298 δισ. και 94 δισ. ευρώ, αντίστοιχα, στο χρέος της Ιταλίας και της Ισπανίας. Αυτό αντιστοιχεί σε 59% των ίδιων κεφαλαίων των γαλλικών τραπεζών, κάνοντας το σύστημα ευάλωτο σε μια κρίση. Υπάρχει ο κίνδυνος και μιας, θα λέγαμε, «χρηματοπιστωτικής επιδημίας». Αυτό φαίνεται να το αγνοεί η Γερμανία. Αλλά οι εξαγωγές της θα πιεστούν. Το Ινστιτούτο του Μονάχου IFO εκτίμησε ότι οι εξαγωγές της Γερμανίας έχουν υποστεί μεγάλη πτώση, πάνω από 20% στο πρώτο τρίμηνο.\nΟ ΕSM είναι ο κύριος φορέας της λιτότητας\nΟ ESM, κατά το διευθυντή του, κ. Ρέγκλινγκ, εφόσον δημιουργήθηκε για να δανείζει τα μέλη της Ευρωζώνης είναι και τώρα ο κατάλληλος θεσμός. Τι χρειάζεται το ευρωομόλογο, με τη λογική του. Φυσικά η διαφορά είναι τεράστια και ως προς τον όγκο, τους όρους δανεισμού, το εύρος των αναγκών που καλύπτει.\nΕίναι, νομίζω, δύσκολο, αν όχι αδύνατο, χώρες όπως η Ισπανία και η Ιταλία να δεχθούν να πάρουν δάνεια υπό τις προϋποθέσεις του ΕSM. Μην ξεχνάμε, είναι ο κύριος φορέας των προγραμμάτων λιτότητας. Επίσης, ο ESM έχει λογική πιστωτή και άρα τα κριτήρια με τα οποία δανείζει, επί της ουσίας, είναι κριτήρια τραπεζικά. Άλλες ανάγκες έχουν χώρες όπως Ισπανία – Ιταλία, δεν θα το δεχθούν. Εξάλλου, με τα 420 δισ. που διαθέτει –οι Βόρειοι μάλιστα λένε ότι αρκούν τα 200!– τι να πρωτοκαλύψει από τις τεράστιες ανάγκες σε δανεισμό τώρα λόγω και της κρίσης.\nΟ Κόντε είπε, απαντώντας ουσιαστικά στον Ρέγκλινγκ, ότι μόνο για το 2020 η Ιταλία έχει προγραμματίσει –προ κορωνοϊού– δανεισμό 220 δισ.\nΕίναι αδύνατο να φθάσει ποσοτικά. Μιλάμε, με βάση τις ανάγκες, για ένα τρισ. ευρώ ομόλογο, και αν φθάσει. H Γερμανία, νομίζω, είναι αδύνατο να δεχθεί ομόλογα γενικού σκοπού. Ευρωομόλογα, δηλαδή, που να μην έχουν κάποιο σαφή στόχο να χρηματοδοτήσουν. Οι εννέα πρωθυπουργοί, αντίθετα, μιλούν για κάλυψη αναγκών που προκύπτουν από τον κορωνοϊό, γενικώς. Θα μπορούσαν να δεχθούν ομόλογο με πολύ σαφή στόχο, πχ την αγορά εργασίας, δημόσια συστήματα υγείας, επιχειρήσεις.\nΠιστεύεις ότι δεν μπορεί, στη βάση του ESM, να γίνει ο συμβιβασμός;\nΜπορεί, ίσως, να παίξει ένα ρόλο, αλλά σε καμιά περίπτωση με τη λογική και τους όρους που έχει στο μυαλό του ο κ. Ρέγκλινγκ και οι Γερμανοί.\nΟ ΕSM τα χρήματα τα βρίσκει βγάζοντας ομόλογα. Να, λέει, ο Ρέγκλινγκ και αυτό ευρωομόλογο είναι και σας δανείζω …\nΝαι, προσφεύγει στην αγορά. Είναι ένας οργανισμός που έχοντας την εγγύηση των κρατών –Γαλλίας, Γερμανίας κτλ– έχει αυξημένη πιστοληπτική ικανότητα και έτσι το επιτόκιο με το οποίο δανείζεται είναι πάρα – πάρα πολύ χαμηλό. Ερχόμαστε, όμως, μετά σε όλα τα προβλήματα που παρακολουθούν έναν τέτοιο δανεισμό, όπως είπαμε πριν, που δεν γίνονται αποδεκτά.\nΗ ΕΚΤ δεν αποτελεί τη λύση\nΑς πάμε τώρα στην ΕΚΤ. Ύστερα από την αρχική μεγάλη υστέρηση, πήρε φορά! Η κ. Λαγκάρντ είπε ότι εκτός από τα αρχικά 120 δισ. βγάζει και ένα πρόγραμμα 750 δισ. και θα είναι απεριόριστο, αν χρειαστεί! Επαναλαμβάνει τη λογική Ντράγκι.\nΠρόκειται για το πρόγραμμα Πράξεων Πιο Μακροπρόθεσμης Αναχρηματοδότησης (LTROs) της ΕΚΤ, σύμφωνα με το οποίο θα αγοράζονται ομόλογα των κρατών μελών μέχρι ύψους 750 δισ. ευρώ. Επίσης, τέθηκε σε εφαρμογή το πρόγραμμα Αγοράς Στοιχείων Ενεργητικού (ιδιωτικού τομέα), ύψους 120 δισ. ευρώ (δεν αφορά στην Ελλάδα). Παρότι οι δράσεις αυτές διορθώνουν προς τα κάτω τις καμπύλες απόδοσης των ομολόγων, επειδή η ΕΚΤ δεν μπορεί να αγοράσει μαζικά ομόλογα από την πρωτογενή αγορά (λόγω του καταστατικού της και της γενικότερης αντίληψης περί μη νομισματοποίησης των δημοσιονομικών ελλειμμάτων), αλλά μόνο από τη δευτερογενή, μια πράξη που έρχεται εκ των υστέρων να παρέμβει διορθωτικά στις συνέπειες που δημιουργούνται από την αύξηση του εθνικού χρέους κάθε χώρας. Η αγοραστική υποστήριξη του χρέους από την ΕΚΤ, εκτός αν διατηρηθεί στο διηνεκές, δεν θα εμποδίσει όμως μελλοντικά την αύξηση των αποδόσεων, καθώς το εθνικό χρέος θα έχει αυξηθεί. Χρειάζεται συνεπώς μια πηγή χρηματοδότησης χαμηλότερου κόστους και βαθύτερου χρονικού ορίζοντα για να μετριαστεί ο κίνδυνος μιας νέας κρίσης χρέους. Σε αυτό συμβάλλει η έκδοση εργαλείων αμοιβαίου χρέους, για να αντληθούν από κοινού οι πόροι που θα χρηματοδοτήσουν τις δαπάνες στήριξης της οικονομίας στη διάρκεια της πανδημίας. Το όφελος για τις υπερχρεωμένες χώρες θα ήταν ο ιδιαίτερα χαμηλού κόστους δανεισμός σε μακροχρόνιο ορίζοντα. Ο αμοιβαίος δανεισμός θα πρέπει να είναι μακροχρόνιος, κάτι που είναι δύσκολο για εθνικό δανεισμό σε συνθήκες υπερχρέωσης. Έτσι, τα ομόλογα αυτά θα πρέπει να είναι μακροχρόνιας ωρίμανσης (30-50 έτη), με εκδότη έναν ευρωπαϊκό θεσμό (τον ESM, αν μιλάμε μόνο για την Ευρωζώνη, την Επιτροπή ή την Ευρωπαϊκή Επενδυτική Τράπεζα για ολόκληρη την ΕΕ) και με εγγύηση τα κεφάλαια του εν λόγω θεσμού.\nΗ Λαγκάρντ, επίσης, είπε ότι για την αγορά ομολόγων δεν θα τηρηθούν οι έως τώρα αυστηροί όροι, όπως έκθεση βιωσιμότητας του χρέους (DSA) και επιτήρηση από ΔΝΤ.\nΝαι, τώρα η ΕΚΤ μπορεί να αγοράσει ομόλογα ανεξάρτητα επενδυτικής βαθμίδας, και χωρίς κανένα περιορισμό ως προς το ποσοστό των εκδόσεων που υπήρχε μέχρι τώρα. Αυτό παρέχει, όντως, πολύ μεγάλη ευελιξία.\nΒοήθεια άγνωστου εύρους για την Ελλάδα\nΗ Ελλάδα θα πάρει, γράφτηκε, 12 δισ. περίπου. Τι θα σημαίνει αυτό;\nΠρέπει, καταρχάς, να περιμένουμε να πάρουμε τα 12 δισ., διότι δεν γνωρίζουμε πόσα είναι τα ομόλογα στη δευτερογενή αγορά που προσφέρονται για να αγοραστούν. Είναι μια βοήθεια πάρα πολύ σημαντική ως πηγή ρευστότητας, το πώς θα αξιοποιηθεί είναι ένα άλλο ζήτημα. Το πόσα που θα αγοραστούν, τελικά, δείχνει και το πρόβλημα: δηλαδή η ΕΚΤ, επί της ουσίας, αγοράζει ήδη τα ομόλογα τα οποία βρίσκονται στην αγορά. Δεν αγοράζει νέα, δεν είναι δηλαδή νέα ρευστότητα. Εκτός αν τα εθνικά κράτη εκδίδουν συνεχώς νέα για να αυξάνουν παραπάνω τη ρευστότητά τους από την ήδη υπάρχουσα. Όταν τα αγοράζει η ΕΚΤ, επί της ουσίας, ρίχνει τις αποδόσεις των ομολόγων, για να διευκολύνει την έκδοση νέων, μέχρι που να χρηματοδοτήσουμε τις νέες ανάγκες που δημιουργούνται λόγω των πρόσθετων δημοσιονομικών ελλειμμάτων. Διότι, αυτή τη στιγμή, οι χώρες έχουν περισσότερες δαπάνες και λιγότερα έσοδα. Έχουν ανάγκη να εκδώσουν νέα ομόλογα, που με την παρέμβαση στη δευτερογενή αγορά η ΕΚΤ μειώνει τις αποδόσεις και τους δίνει τη δυνατότητα να εκδίδουν με χαμηλότερο κόστος. Αλλά, ταυτόχρονα, αυτό σημαίνει ότι αυξάνει το δημόσιο χρέος κάθε χώρας και η ΕΚΤ οφείλει συνεχώς να αγοράζει ομόλογα για να κρατά τις αποδόσεις. Αν ύστερα από ένα διάστημα σταματήσει να αγοράζει, τι θα συμβεί; Οι χώρες θα βρεθούν με υψηλότερο χρέος και οι αποδόσεις θα ανέβουν. Άρα, δεν είναι μια τελεσίδικη λύση. Γι’ αυτό και οι χώρες ζητούν, μέσω του ευρωομόλογου, τη χρηματοδότηση των ελλειμμάτων που έχουν δημιουργηθεί, να γίνει μια αμοιβαιοποίηση του χρέους.\nΗ Επιτροπή, ανέφερες πριν, όρισε ένα ποσό 100 δισ. Ποιο ρόλο μπορεί να παίζει ως θεσμός;\nΝαι, είναι το πρόγραμμα SURE. Πρόκειται, όπως είπαμε, για ένα ευρωπαϊκό ταμείο ανεργίας. Μπορεί, παράλληλα, να διευκολύνει με ένα πρόγραμμα τις επιχειρήσεις. Να χρησιμοποιήσει πόρους για να διοχετεύσει αναλώσιμα στις χώρες. Για παράδειγμα, η Φον Λάϊεν παραδέχθηκε ότι ήταν λάθος που σταμάτησαν την έξοδο ιατρικού υλικού προς την Ιταλία. Μπορεί, όμως, να παίξει σημαντικό ρόλο στον επερχόμενο «συμβιβασμό».\nΝα συμπληρώσουμε το παζλ με την Ευρωπαϊκή Τράπεζα Επενδύσεων (ΕΤΕΠ);\nΗ ΕΤΕΠ θεωρείται ένας σημαντικός θεσμός, μπορεί να εκδώσει ομόλογα, να συμμετάσχει με την παροχή ρευστότητας και προγραμμάτων στις επιχειρήσεις, μεσαίες και μικρές. Η ΕΤΕΠ είναι, θα λέγαμε, ο αναπτυξιακός βραχίονας της ΕΕ.\nΗ διαγραφή ιδιωτικών χρεών και ο τελικός λογαριασμός\nΟ Ντράγκι στο άρθρο του στους F.T. διατύπωσε πολύ ριζοσπαστικές ιδέες, πχ, διαγραφή ιδιωτικού χρέους.\nΟ Ντράγκι είναι ένας νεοκεϋνσιανός οικονομολόγος, της σχολής Μοντιλιάνι, ενώ υπήρξε μαθητής του γνωστού στην Ιταλία κεϋνσιανού καθηγητή, Φεντερίκο Καφέ. Επομένως, αντιλαμβάνεται πολύ σοβαρά την κατάσταση των κρίσεων. Είπε πολύ απλά ότι η ΕΚΤ πρέπει να αγοράζει ομόλογα, δηλαδή να δημιουργεί ρευστότητα στο διηνεκές, όσο θα υπάρχει κρίση, χωρίς να φοβόμαστε για τα χρέη. Όταν περάσει η κρίση, θα βρούμε τρόπους να αντιμετωπίσουμε το πρόβλημα του χρέους. Η ΕΚΤ να μην σταματήσει την αγορά ομολόγων μέχρις ότου ξεπεραστεί η κρίση.\nΕίπε επίσης ότι μετά την κρίση για να επενδύσουν οι επιχειρήσεις, θα πρέπει να διαγραφεί το χρέος τους. Να το πληρώσει, δηλαδή, το κράτος.\nΝαι, πρότεινε τη διαγραφή ιδιωτικού χρέους. Δηλαδή, είπε: όταν φθάσουμε σε ένα σημείο όπου θα αρχίσει η επανεκκίνηση της οικονομίας και οι επιχειρήσεις θα έχουν συσσωρεύσει χρέη και δεν θα μπορούν τότε να επενδύσουν, θα πρέπει να προβούμε σε απομείωση του χρέους τους. Όταν διαγράφεις, βέβαια, ιδιωτικά χρέη αυτά τα αναλαμβάνει το δημόσιο. Αλλά, κάποια στιγμή, θα έλθει ο λογαριασμός. Η Γκόλντμαν Σακς υπολογίζει ότι το χρέος της Ιταλίας από 135% του ΑΕΠ που ήταν το 2019, το 2020 θα πάει στα 162%, ενώ Γαλλία – Ισπανία θα περάσουν το 100%. Η Ελλάδα θα πλησιάσει το 190%. Επομένως, πρέπει ν’ ανοίξει και μια συζήτηση για το τι θα γίνουν αυτά τα δημόσια χρέη.\nΔιαγραφή χρέους, λοιπόν, ξανά στο τραπέζι; Ιταλοί δήμαρχοι υπενθύμισαν στη Γερμανία ότι το 1953 η διεθνής κοινότητα, σε ένδειξη αλληλεγγύης, διέγραψε χρέος της. Το είχε θέσει, έτσι, και ο ΣΥΡΙΖΑ πριν το 2015. Τώρα είναι πιο ώριμο;\nΚάποια στιγμή η παγκόσμια κοινότητα πρέπει ν’ αρχίσει να αναρωτιέται πώς μπορεί να διαχειριστεί αυτό το «βουνό» χρέος και τι πρέπει να κάνει. Αυτή τη στιγμή, αναφέρει η καθηγήτρια του Κέμπριτζ, κ. Ματζουκάτο, στις ΗΠΑ υπάρχουν ιδιωτικά χρέη 14,5 τρισ., 1,5 τρισ. παραπάνω από τα ιδιωτικά χρέη της κρίσης του 2008. Να υπενθυμίσουμε ότι το 2008 το ιδιωτικό χρέος των τραπεζών δημιούργησε το πρόβλημα στις ΗΠΑ και στη συνέχεια στον πλανήτη. Άρα, μπαίνει σαφέστατα στο τραπέζι η λογική Ντράγκι για το ιδιωτικό χρέος, αλλά παράλληλα, επειδή όπως είπαμε το ιδιωτικό το αναλαμβάνει το δημόσιο χρέος, πρέπει να δούμε πώς αντιμετωπίζουμε γενικότερα τo χρέος του Δημοσίου.


Γιατί ο Εμμανουηλίδης δεν έχει πια ενεργό ρόλο στην ομάδα\nYou are here: Home / ΠΟΔΟΣΦΑΙΡΟ / Γιατί ο Εμμανουηλίδης δεν έχει πια ενεργό ρόλο στην ομάδα\nΕξαφανισμένα παραμένουν τα ίχνη του Δημήτρη Εμμανουηλίδη από την ενδεκάδα του Παναθηναϊκού στα τελευταία παιχνίδια…\nO νεαρός ταλαντούχος ποδοσφαιριστής, που έγραψε ιστορία στο παιχνίδι της 2ης αγωνιστικής με τη Λαμία, ως ο πρώτος σκόρερ της Super League που έχει γεννηθεί μετά το Μillenium, βρέθηκε (αναπάντεχα) εκτός αποστολής στους δύο τελευταίους αγώνες πρωταθλήματος με ΠΑΣ Γιάννινα και Αστέρα Τρίπολης.\nΑπουσίες που δεν έχουν να κάνουν φυσικά με κάποιο είδος σιωπηρής τιμωρίας από πλευράς Δώνη λόγω δυσαρέσκειας που έβγαλε ο παίκτη για το μικρό χρόνο συμμετοχής του (διότι κυκλοφόρησε κι αυτό) αλλά για άλλο λόγο.\nΟι αιματολογικές κι οι υψηλοί δείκτες κόπωσης\nΟ ταλαντούχος επιθετικός, ο οποίος κλείνει τα 18 του χρόνια στις 24 του μηνός, έβγαλε μεγάλη κόπωση όπως έδειξαν τα αποτελέσματα των αιματολογικών εξετάσεων στις οποίες υποβλήθηκε.\nΚούραση που εμφάνισε τα…σημάδια της ακόμα και στα 16 λεπτά συμμετοχής στο παιχνίδι Κυπέλλου με τον Παναιτωλικό στο Αγρίνιο.\nΓι΄αυτό και ο Δώνης πήρε την απόφαση να τον αφήσει εκτός αποστολής στα δύο τελευταία παιχνίδια πρωταθλήματος με ΠΑΣ Γιάννινα και Αστέρα, θέλοντας έτσι να του δώσει τη δυνατότητα να γεμίσει τις…μπαταρίες του.\nΗ διακοπή του πρωταθλήματος θα συνδράμει ακόμα περισσότερο, ούτως ώστε ο νεαρός παίκτης να επιστρέψει ανανεωμένος με την επανέναρξη των αγωνιστικών υποχρεώσεων του «τριφυλλιού».\nΚαι σε κάθε περίπτωση, μην ξεχνάμε πως ο Εμμανουηλίδης αποτελεί ένα από τα πολυτιμότερα έμψυχα περιουσιακά στοιχεία των «πρασίνων».\nΉδη…σκανάρεται από συλλόγους του εξωτερικού έχοντας αφήσει θετικότατες εντυπώσεις στα παιχνίδια με την Εθνική ομάδα Νέων κι όσο παίρνει παιχνίδια στα πόδια του με τον Παναθηναϊκό και λάμπει το…αστέρι του, τόσο θα ανεβαίνει η χρηματιστηριακή αξία του.\nΟι δηλώσεις του Πασκουάλ πριν την αναχώρηση για Μόναχο – Που επικεντρώθηκε


Εξυπηρέτηση μελών κατά τη διάρκεια ανακαίνισης των χειρουργείων του\nΕξυπηρέτηση μελών κατά τη διάρκεια ανακαίνισης των χειρουργείων του "Υγείας Μέλαθρον"\nΣτο πλαίσιο υλοποίησης του στρατηγικού σχεδίου ανάπτυξης της Διοίκησης του Τ.Υ.Π.Ε.Τ., το οποίο περιλαμβάνει και την πλήρη ανακαίνιση των χώρων του 3ου ορόφου της κλινικής «ΥΓΕΙΑΣ ΜΕΛΑΘΡΟΝ», ξεκίνησαν οι εργασίες για τη δημιουργία νέων σύγχρονων χειρουργείων και Μονάδας Εντατικής Θεραπείας (Μ.Ε.Θ.), έργο το οποίο θα υλοποιηθεί με τη στήριξη και τη συνδρομή της Εθνικής Τράπεζας.\nΤο εν λόγω έργο, το οποίο έχει ήδη ξεκινήσει και αναμένεται να ολοκληρωθεί, σύμφωνα με το εγκεκριμένο χρονοδιάγραμμα υλοποίησης, στα τέλη Σεπτεμβρίου 2018, έχει στόχο την αναβάθμιση και τον εκσυγχρονισμό των παρεχόμενων υπηρεσιών υγείας στα ασφαλισμένα μέλη του Τ.Υ.Π.Ε.Τ. και τις οικογένειές τους.\nΜέλημα της Διοίκησης, των ιατρών και των εργαζομένων του Οργανισμού είναι η αποφυγή οποιασδήποτε ταλαιπωρίας των ασφαλισμένων μελών κατά την προσέλευσή τους στο Θεραπευτήριο το ανωτέρω χρονικό διάστημα.\nΜε γνώμονα τη διασφάλιση της ομαλής λειτουργίας των Ιατρικών Τμημάτων καθώς και των Εξωτερικών Ιατρείων της Κλινικής (πλην των Χειρουργείων) και την ευκολότερη πρόσβαση των μελών σε αυτά, έχουν γίνει ορισμένες αναγκαίες χωροταξικές αλλαγές.\nΗ κλινική «ΥΓΕΙΑΣ ΜΕΛΑΘΡΟΝ» εξακολουθεί να εφημερεύει για όλα τα επείγοντα περιστατικά επί 24ώρου βάσεως, 7 ημέρες την εβδομάδα, πλην νευροχειρουργικών, καρδιοχειρουργικών και αγγειοχειρουργικών περιστατικών τα οποία αντιμετωπίζονται σε δημόσια νοσοκομεία ή συμβεβλημένες ιδιωτικές κλινικές.\nΣε περίπτωση ανάγκης, οι ρυθμίσεις για τη διακομιδή και τη μεταφορά των ασθενών θα αποφασίζονται από την Ιατρική Υπηρεσία της κλινικής «ΥΓΕΙΑΣ ΜΕΛΑΘΡΟΝ».\nΑναφορικά με την αντιμετώπιση επειγουσών χειρουργικών επεμβάσεων κατά το διάστημα υλοποίησης του έργου ανακαίνισης των Χειρουργείων και των λοιπών χώρων του 3ου ορόφου της Κλινικής και έως την ολοκλήρωση των εργασιών, η Διοίκηση του Τ.Υ.Π.Ε.Τ. προχώρησε στη σύναψη συνεργασίας με το Γ.Ν.Α. «Ο ΕΥΑΓΓΕΛΙΣΜΟΣ», η οποία αφορά στην άμεση και κατά προτεραιότητα αντιμετώπιση όλων των επειγόντων χειρουργικών και γαστρεντερολογικών–ενδοσκοπικών περιστατικών των ασφαλισμένων μελών του Τ.Υ.Π.Ε.Τ.\nΕιδικότερα, τα προαναφερόμενα περιστατικά αφορούν σε ορθοπαιδικά, γενικής χειρουργικής, ουρολογικά, ωτορινολαρυγγολογικά, νευροχειρουργικά, οφθαλμολογικά, αγγειοχειρουργικά, καθώς και σε δωδεκαδακτυλοσκοπήσεις και κολονοσκοπήσεις με ή χωρίς βιοψία.\nΤα χειρουργικά περιστατικά του Τμήματος Μαστού, θα διενεργούνται από τον κ. Ιωάννη Κακλαμάνο, Υπεύθυνο του εν λόγω Τμήματος «Υ.Μ.», στην Πανεπιστημιακή Χειρουργική Κλινική του Γενικού Ογκολογικού Νοσοκομείου Κηφισίας «ΟΙ ΑΓΙΟΙ ΑΝΑΡΓΥΡΟΙ».\nΟι Μελέτες Ύπνου θα διενεργούνται κατ' οίκον, κατόπιν επικοινωνίας με τον πνευμονολόγο κ. Δημήτριο Κυρούση.\nΓια την εφαρμογή έγχυσης φαρμάκου για τη θεραπεία της ωχράς κηλίδας, τα μέλη θα απευθύνονται στον Δ/ντή του Οφθαλμολογικού Τμήματος της Κλινικής, κ. Πέτρο Σμαχλίου.\nΓια τον προγραμματισμό εκτέλεσης κυστεοσκοπήσεων, τα μέλη θα απευθύνονται στον Συντονιστή Διευθυντή του Ουρολογικού Τμήματος της Κλινικής, κ. Αναστάσιο Θάνο.\nΤέλος, σημειώνεται ότι παραμένουν σε ισχύ οι συμβάσεις συνεργασίας με Ιδιωτικά Νοσηλευτήρια, οι οποίες είναι αναρτημένες στην πλατφόρμα του Ταμείου Υγείας.\nΤηλεφωνικό Κέντρο «Υγείας Μέλαθρον»: 210 3349100 (δ:19100).\nactive_page: menu_3PID: 1177759 readPage -> done PID: 1141543 addPage -> ok (readPageData: 1) https://www.typet.gr/page-briefing-view.php?id=251 START NOW


TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: Facebookers στην Καλαμάτα!...\nΜόδα που θα περάσει ή νέος τρόπος ζωής;\nΗ επικοινωνία των νέων μέσω Διαδικτύου είναι απλώς μόδα που θα περάσει ή ο νέος τρόπος ζωής, στον οποίο σιγά σιγά θα προσαρμοστούν όλοι; Είναι δυνατόν να έχει κανείς 2.500 φίλους; Τι είναι το flashmob; Τo Ίντερνετ μειώνει τις αποστάσεις ή μήπως απομακρύνει τους ανθρώπους περισσότερο; Σε αυτά και άλλα ερωτήματα μας απάντησαν νέοι άνθρωποι, οι οποίοι επικοινωνούν ηλεκτρονικά μέσα από το facebook..........\nΓιώργος: «Φέρνει κοντά τους μακρινούς και απομακρύνει τους κοντινούς»\n«Στο facebook βρήκα παιδιά που ήμασταν μαζί στο στρατό και είχα να τα δω από τότε. Ο ένας ήταν στη Σύρο, ο άλλος στη Θεσσαλονίκη και βρεθήκαμε ξανά στο Ναύπλιο» λέει ο Γιώργος Τζώρτζης, μηχανολόγος ηλεκτρονικών υπολογιστών και Δικτύων.\nΕίναι στο facebook περίπου 8 μήνες και έχει 165 «φίλους». Ωστόσο, η άμεση επαφή με τους ανθρώπους τον συγκινεί περισσότερο. «Το facebook μπορεί να φέρνει κοντά αυτούς που βρίσκονται μακριά, αλλά απομακρύνει τους κοντινούς, γιατί, όταν ασχολείσαι πολύ ώρα με αυτό, ξεχνάς τους γύρω σου. Είναι πάντως μια δράση που έχει δύναμη. Εμένα μου έχει διευρύνει τις κοινωνικές σχέσεις. Όσο κι αν ακούγεται αρνητικό, κάποιοι άνθρωποι απρόσωπα εκφράζονται πιο ελεύθερα. Μπορεί να δεις το πρωί τον άλλο στο δρόμο και να μη μιλήσετε, αλλά το ίδιο βράδυ να κουβεντιάσετε στο facebook».\nΌσο για τα θέματα που συζητά με άλλους ανθρώπους στο Διαδίκτυο: «Μπορεί να είναι από ένας απλός σχολιασμός για μια φωτογραφία που έχω αναρτήσει, μέχρι η ενημέρωση για την αναδάσωση στον Ταΰγετο, για την οποία έμαθα μέσω facebook».\nΤο φλερτ υπάρχει; Δημιουργούνται σχέσεις; «Έτυχε να γνωρίσω μια κοπέλα, με την οποία συναντηθήκαμε, βγήκαμε για καφέ, αλλά δεν προχώρησε κάτι περισσότερο. Δεν είναι κάτι που επιδιώκω μέσα από το facebook».\nΟλυμπία: «Στην αρχή υπήρχε μια τρέλα να αυξήσουμε τους φίλους»\nΗ Ολυμπία Γεώργα είναι από το Ναύπλιο και σπουδάζει στο Τμήμα Ιστορίας Αρχαιολογίας και Διαχείρισης Πολιτισμικών Αγαθών Καλαμάτας. Βρίσκεται στο facebook περίπου ένα χρόνο.\n«Ξεκίνησα από φίλους που με προέτρεψαν. Στην αρχή υπήρχε μια τρέλα «να αυξήσουμε τους φίλους». Μου είπαν, γίνε κι εσύ φίλος κι έτσι έγινα. Για μένα το facebook είναι μέσο διαφήμισης. Οφελεί αυτούς που θέλουν να προωθήσουν προϊόντα, απόψεις, πολιτικές, κ.λπ. Επίσης, όσους θέλουν να περάσουν το χρόνο τους ή να κάνουν γνωριμίες. Για μένα, είναι καλό να ασχολείσαι στην ελεύθερη ώρα σου. Σε καμία περίπτωση δεν πρέπει να εθιστείς σε αυτό και να στερηθείς τη διασκέδαση και την άμεση επαφή με τους φίλους σου. Δηλαδή, να σου πει ένας φίλος, πάμε για καφέ και να πεις «όχι, είμαι στο facebook». Είναι για να ασχολείσαι μόνο αν δεν έχεις να κάνεις κάτι άλλο».\nΗ Ολυμπία επικοινωνεί κυρίως με γνωστούς της ανθρώπους και είναι επιφυλακτική με όσους δεν ξέρει. «Έναν άγνωστο δε θα μπω στη διαδικασία να τον γνωρίσω. Μπορεί να ανταλλάξουμε κάποιες απόψεις, αλλά μέχρι εκεί. Υπάρχει και το φλερτ στο Διαδίκτυο. Έχω ακούσει σχετικές ιστορίες από φίλους και φίλες, αλλά προσωπικά δεν έχω ασχοληθεί. Το φοβάμαι αυτό, γιατί, όπως εγώ μπορώ να πω ψέματα ότι είμαι… αστροναύτης, έτσι και ο άλλος μπορεί να κάνει κάτι αντίστοιχο. Οπότε προτιμώ να μιλήσω με ανθρώπους που ξέρω, όπως η φίλη μου που σπουδάζει στη Θεσσαλονίκη και δεν μπορώ να τη δω από κοντά».\nΠαναγιώτης: «Έχω 2.500 φίλους, αλλά είναι εικονικοί»\nΟ Παναγιώτης Μπαμπαρούτσης είναι υπεύθυνος έκδοσης του περιοδικού «must», που κυκλοφορεί στην Καλαμάτα. Ασχολείται χρόνια με το Ίντερνετ και την επικοινωνία μέσα από αυτό. «Παλιά ήταν εύκολο να παραπλανηθείς επικοινωνώντας με αυτό τον τρόπο. Ήταν ο χώρος του ψέματος, όπου ο καθένας μπορούσε να λέει ό,τι ήθελε. Τώρα με το facebook υπάρχει μια σιγουριά, γιατί βλέπεις ονοματεπώνυμο και φωτογραφίες, οπότε μπορείς να επιβεβαιώσεις εμμέσως με ποιον μιλάς».\nΟ Παναγιώτης χρησιμοποιεί το facebook και ως εργαλείο στη δουλειά του: «Έχω κλείσει συνεντεύξεις έτσι, με τη Ναταλία Γερμανού, τη Νάντια Γιαννακοπούλου, αλλά και πολλές διαφημίσεις για το περιοδικό με επαγγελματίες από άλλες πόλεις. Σου λέω τα μυστικά μου τώρα… (γέλια). Για επαγγελματίες και μαγαζιά το facebook είναι εργαλείο, έχει δύναμη. Ένα άλλο παράδειγμα, είναι τα παιδιά του Πανεπιστήμιου στην Καλαμάτα. Έφτιαξαν γκρουπ με 87 φοιτητές στο facebook, ώστε να ενημερώνονται μεταξύ τους για το πότε έχει συνέλευση, τι έγινε, τι έχει προγραμματιστεί, διάφορα νέα. Βοηθάει επίσης «κλειστούς» χαρακτήρες, που ντρέπονται να επικοινωνήσουν από κοντά. Βέβαια, οι ψυχολόγοι προφανώς θα είναι κατά αυτής της διαδικασίας, του να επικοινωνεί δηλαδή κανείς μέσα από μια οθόνη, γιατί έτσι οι άνθρωποι απομακρύνονται. Υπάρχει όμως και η άποψη ότι έρχονται πιο κοντά. Έχει να κάνει με το πως βλέπεις τα πράγματα».\nΟ υπολογιστής του Παναγιώτη είναι συνεχώς μέσα στο facebook, ακόμη… και αν ο ίδιος δεν είναι εκεί! «Τον αφήνω ανοιχτό και εγώ είμαι έξω. Θεωρώ κατάντια να «σαπίζει» κάποιος όλη μέρα μπροστά σε έναν υπολογιστή. Υπάρχουν άνθρωποι που είχαν ορκιστεί ότι δε θα μπουν και τελικά μπήκαν και κόλλησαν. Είναι μια μόδα που θα περάσει. Μετά θα βγει προφανώς η εξέλιξή του. Ήδη άτομα «φεύγουν», γιατί κουράστηκαν».\nΜπορεί να υπάρξει φιλία στο facebook; «Η συγκεκριμένη φιλία είναι εικονική. Έχω 2.500 φίλους, αλλά είναι ζήτημα αν ξέρω τους 200. Βλέπω ανθρώπους στο δρόμο, που μου λένε, σε ξέρω από το facebook, αλλά εγώ δεν τους θυμάμαι. Και μπορεί να έχουμε μιλήσει».\nΑκριβή: «Αν δε γίνεται κατάχρηση, είναι καλό μέσο επικοινωνίας»\nΗ Ακριβή Κανελλοπούλου είναι από την Αθήνα και σπουδάζει στο ΤΕΙ Καλαμάτας. Στο facebook έχει μπει εδώ και ένα χρόνο. Επικοινωνεί με 250 «φίλους», από τους οποίους το ποσοστό του 90% ήταν γνωστοί της από πριν.\nΗ Ακριβή θεωρεί πως αν δε γίνεται κατάχρηση και δεν παραμελούνται άλλες δραστηριότητες γι’ αυτό, το facebook είναι ένα καλό μέσο επικοινωνίας.\n«Έχω βρει πολλούς παλιούς συμμαθητές από το σχολείο και γενικά άτομα, με τα οποία, για διάφορους λόγους, είχαμε χαθεί. Δεν φλερτάρω μέσα από το facebook, αν και δεν είναι κάτι που κατακρίνω. Απλώς δεν μου ταιριάζει».\nΚατερίνα: «Μια φορά είχαμε οργανώσει ένα flashmob»\nΗ Κατερίνα Βίγκου είναι δασκάλα. Μπήκε στο facebook πριν από δύο περίπου χρόνια και έχει 316 «φίλους», τους οποίους όμως γνώρισε εκτός facebook.\n«Πιστεύω ότι βοηθάει στο να οργανωθούν κάποια πράγματα, τα οποία στην πραγματική ζωή δε θα ήταν δυνατό να γίνουν. Εμείς για παράδειγμα είχαμε διοργανώσει ένα «flashmob» (σ.σ.: είναι η ξαφνική συγκέντρωση ενός μεγάλου αριθμού ατόμων σε μία προκαθορισμένη τοποθεσία, σε συγκεκριμένο χρόνο, προκειμένου να δημιουργηθεί ένα γεγονός διασκέδασης). Επίσης, είναι πολύ καλή πηγή πληροφοριών αν π.χ. χρειαστεί να ταξιδέψεις σε άλλη χώρα. Γίνεσαι μέλος σε ένα από τα «γκρουπ» της χώρας και ρωτάς τους ντόπιους ό,τι θέλεις».\nΌσο για το φλερτ μέσω facebook: «Θεωρώ ότι δεν έχει κανένα ενδιαφέρον. Προσωπικά χρησιμοποιώ άλλα προγράμματα για επικοινωνία με τους φίλους μου, οπότε το facebook για εμένα είναι κάτι σαν παιχνίδι, σαν κουτσομπολιό μέσω Διαδικτύου, αλλά και ένας καλός διοργανωτής διαφόρων event!».


Νικολογιάννης: «Σημαντική η ενότητα για το γήπεδο του Παναθηναϊκού, απλώς προτάθηκε ο Σίλβα» | Panathinaikos24.gr\nΝικολογιάννης: «Σημαντική η ενότητα για το γήπεδο του Παναθηναϊκού, απλώς προτάθηκε ο Σίλβα»\nΟ Τάσος Νικολογιάννης τόνισε ότι θα πρέπει να υπάρξει σεβασμός σε κάθε άποψη για τον Βοτανικό και πως δεν παίζει του Λούκας Σίλβα για τον Παναθηναϊκό.\n11.01.2022 | 11:19\nΜήνυμα ενότητας έστειλε μετά τον Τάκη Μαλακατέ και ο Τάσος Νικολογιάννης, αναφορικά με την στάση όλων στον Παναθηναϊκό για το γήπεδο στον Βοτανικό, μέσω του «αέρα» του bwinΣΠΟΡ FM 94,6.\nΗ βαθμολογία της Super League: Η θέση του Παναθηναϊκού 7.160 ΠΡΟΒΟΛΕΣ\n«Είναι η πρώτη φορά που παίρνει επίσημη θέση ο πρόεδρος του ΑΟ. Είπε την ατάκα ότι η λογική λέει Βοτανικός, αυτό που πρέπει να κρατήσουμε είναι το μήνυμα ενότητας που πέρασε. Να υπάρχουν σαφέστατα διαφορετικές απόψεις, να τις σεβόμαστε όλες, όχι να προσπαθούμε να επιβάλλουμε την δική μας και να τσακωνόμαστε στα social media με χαρακτηρισμούς. Αυτό δεν μου αρέσει εμένα. Την δική μου άποψη θα την πω όταν δω όλες τις συμβάσεις γραμμένες και βγάλω συμπέρασμα», είπε μεταξύ άλλων.\nΟ ρεπόρτερ του σταθμού έκανε μια περίληψη των όσων διαδραματίστηκαν στην χθεσινή συνέντευξη Τύπου, καταγράφοντας με αριθμούς τα δεδομένα και σημείωσε ότι μπαίνουμε σε ένα δίμηνο που θα έχουμε εξελίξεις στο θέμα του γηπέδου του «τριφυλλιού».\nΣε ό,τι αφορά το αγωνιστικό κομμάτι, ο Νικολογιάννης ανέφερε ότι με τα σημερινά δεδομένα οι έως τώρα απόντες θα είναι μέσα για το ντέρμπι του Παναθηναϊκού με τον Ολυμπιακό, ενώ δεν υπολογίζεται ο Σάντσες λόγω της αποβολής του.\nΠαράλληλα, αποκάλυψε ότι χθες ο Γιοβάνοβιτς έκανε μια ανάλυση στους «πράσινους», ξεκαθαρίζοντας πως δεν του άρεσε η εικόνα τους στην επανάληψη, καθώς θα μπορούσαν να λειτουργήσουν καλύτερα, να είναι πιο συγκεντρωμένοι.\nΤέλος, επισήμανε ότι όντως έχει προταθεί ο Λούκας Σίλβα -που μοιάζει στο στυλ στον Ρούμπεν- αλλά ακόμα δεν έχει γίνει το παραμικρό, αφού δεν βρίσκεται μέσα στις 3-4 πρώτες επιλογές του Παναθηναϊκού.\n“Παναθηναϊκός για Λούκας Σίλβα”


"Φτηνά τη γλιτώσαμε" -Από που προήλθε η έκφραση;\n“Φτηνά τη γλιτώσαμε” -Από που προήλθε η έκφραση;\n10/03/2019 - 22:30μμ\nΌταν οι Φράγκοι κυβερνούσαν την Ελλάδα, οι Έλληνες υπέφεραν τα πάνδεινα, από τους κατακτητές, που είχαν κατακλύσει τον τόπο μας.\nΜια από τις χειρότερες πληγές της εποχής εκείνης, ήταν προπαντός η βαριά φορολογία, που επέβαλαν κάθε τόσο στους κατοίκους. Φορολογία στους γονείς που είχαν περισσότερα από τέσσερα παιδιά, φορολογία στους αγρότες που έτρεφαν ζωντανά, φορολογία στα σπίτια που άναβαν τζάκι το χειμώνα, φορολογία στο νερό που έπιναν. Με δυο λόγια, ήταν μια εποχή, που όλοι οι Έλληνες, πλούσιοι και φτωχοί δούλευαν αποκλειστικά για τους δυνάστες τους.\nΌταν λοιπόν, κανείς από αυτούς δεν είχε να πληρώσει τους απαραίτητους φόρους, συλλαμβανόταν αμέσως, για να κλειστεί στα φοβερά μπουντρούμια. που είχαν γίνει φυλακές. Εκεί, έπειτα οπό μερικές μέρες, ερχόταν ένας απεσταλμένος του Φράγκου διοικητή της περιφέρειας και του πρότεινε δύο πράγματα: Ή να δουλέψει δωρεάν στα κτήματα των Φράγκων ή να μείνει σε όλη του τη ζωή σχεδόν, κλεισμένος στη φυλακή. Φυσικά από τις δυο αυτές προτάσεις, ο κρατούμενος διάλεγε πάντοτε την πρώτη και μάλιστα με ευγνωμοσύνη για την… καλοσύνη του άρχοντα. Γιατί ήταν η μοναδική λύση στις τραγικές εκείνες στιγμές που περνούσε.\nΑπό το γεγονός αυτό έμεινε ως τα χρόνια μας η φράση: «Φτηνά τη γλιτώσαμε».


Η ρύπανση μπορεί να ευθύνεται για δεκάδες τροχαία - Glikaxamogela.gr\nΗ ρύπανση μπορεί να ευθύνεται για δεκάδες τροχαία\nΗ ατμοσφαιρική ρύπανση μπορεί να ευθύνεται για δεκάδες τροχαία κάθε χρόνο, αναφέρουν επιστήμονες από την London School of Economics (LSE).\nΕξετάζοντας στοιχεία μιας πενταετίας παρατήρησαν ότι κάθε αύξηση των επιπέδων διοξειδίου του αζώτου (NO2) κατά μόλις ένα μικρογραμμάριο ανά κυβικό μέτρο αέρα συνοδευόταν από αύξηση κατά 2% στα τροχαία δυστυχήματα των αστικών κέντρων.\nΤο που ακριβώς οφείλεται αυτή η συσχέτιση δεν είναι ξεκάθαρο αλλά ενδέχεται να παίζουν ρόλο οι επιδράσεις του αερίου στις εγκεφαλικές λειτουργίες, λένε οι ερευνητές.\nΤο διοξείδιο του αζώτου παράγεται από τα οχήματα που μεταξύ άλλων καίνε ντίζελ και αποτελεί εδώ και χρόνια μεγάλο πρόβλημα στο Λονδίνο και άλλα αστικά κέντρα.\n«Αν και οι αρνητικές συνέπειες της ατμοσφαιρικής ρύπανσης στην υγεία είναι καλά τεκμηριωμένες, η μελέτη μας είναι η πρώτη που αξιολογεί τις δυνητικές επιδράσεις στην οδική ασφάλεια», δήλωσε ο δρ Λουτζ Σάγκερ, από το Ερευνητικό Ινστιτούτο Κλιματικής Αλλαγής και Περιβάλλοντος της LSE.\n«Η ανάλυσή μας ανίχνευσε μία αιτιώδη συσχέτιση μεταξύ της ρύπανσης και των τροχαίων, αλλά μπορώ μόνο εικασίες να κάνω για τις αιτίες της. Η κύρια θεωρία μου είναι ότι η ατμοσφαιρική ρύπανση επηρεάζει την φυσική κατάσταση των οδηγών. Άλλες πιθανές αιτίες είναι σωματικές συνέπειες που αποσπούν την προσοχή από την οδήγηση (π.χ. κνησμός στη μύτη) ή μείωση της ορατότητας».\nΟι δυνητικές συνέπειες στην φυσική κατάσταση των ασθενών μπορεί να είναι κόπωση, μείωση της προσοχής ή και μείωση των χρόνων αντίδρασης, είπε στην εφημερίδα Guardian.\nΟ δρ Σάγκερ πρόσθεσε πως η ατμοσφαιρική ρύπανση οφείλεται σε πολλούς και διαφορετικούς ρύπους, στους οποίους συμπεριλαμβάνονται το μονοξείδιο του άνθρακα, το διοξείδιο του θείου, τα μικροσκοπικά αιωρούμενα σωματίδια και το όζον.\nΣύμφωνα με τα ευρήματα της ανάλυσής του, όμως, από τους ρύπους αυτούς το διοξείδιο του αζώτου και ίσως κάποια άλλα αέρια εμπλέκονται στα τροχαία και όχι τα μικροσκοπικά αιωρούμενα σωματίδια που εισδύουν βαθιά στους πνεύμονες και προκαλούν βλάβες στην υγεία.\nΜολονότι, τέλος, η ανάλυση πραγματοποιήθηκε με στοιχεία που αφορούν μόνο τη Βρετανία, ο δρ Σάγκερ εκτιμά ότι τα ευρήματά της ισχύουν και για τον υπόλοιπο κόσμο.\nΗ μελέτη έχει υποβληθεί για δημοσίευση σε επιστημονική επιθεώρηση.\nTagsρύπανση τροχαία ΥΓΕΙΑ


ΜΕΓΑΛΟ ΦΙΑΣΚΟ ΤΟΥ ΠΡΟ-ΠΟ ΜΕ ΤΙΣ ΑΠΕΛΑΣΕΙΣ – ΠΟΛΛΑΠΛΑΣΙΟΙ ΑΥΤΟΙ ΠΟΥ ΕΡΧΟΝΤΑΙ ΑΠ’ ΑΥΤΟΥΣ ΠΟΥ ΦΕΥΓΟΥΝ! | ΕΘΝΙΚΙΣΜΟΣ.net\nΜΕΓΑΛΟ ΦΙΑΣΚΟ ΤΟΥ ΠΡΟ-ΠΟ ΜΕ ΤΙΣ ΑΠΕΛΑΣΕΙΣ – ΠΟΛΛΑΠΛΑΣΙΟΙ ΑΥΤΟΙ ΠΟΥ ΕΡΧΟΝΤΑΙ ΑΠ’ ΑΥΤΟΥΣ ΠΟΥ ΦΕΥΓΟΥΝ!\nΤη μηνιαία… πανηγυρική του ανακοίνωση εξέδωσε αυτές τις μέρες το υπουργείο ΠΡΟ-ΠΟ, για τις απελάσεις και τις «απελάσεις» (παρακάτω θα εξηγήσουμε τα εισαγωγικά…) που έγιναν το μήνα Νοέμβριο. Ιδού:\n«Στο πλαίσιο της επιχείρησης για την αντιμετώπιση της μη νόμιμης μετανάστευσης, άλλοι (942) αλλοδαποί διαφόρων υπηκοοτήτων επέστρεψαν στις χώρες καταγωγής τους, τον περασμένο μήνα Νοέμβριο. Ειδικότερα, (322) αλλοδαποί επεστράφησαν με μέριμνα της Διεύθυνσης Αλλοδαπών Αττικής της Ελληνικής Αστυνομίας. Ενδεικτικά, ο μεγαλύτερος αριθμός επιστροφών πραγματοποιήθηκε με προορισμό την Αλβανία (97 άτομα), την Κίνα και το Πακιστάν (από 32 άτομα), την Αλγερία (30 άτομα), τη Ρουμανία (19 άτομα), τη Νιγηρία (16 άτομα),τη Γεωργία και το Ιράκ (από 13 άτομα). Για τους ανωτέρω είχαν εκδοθεί αποφάσεις επιστροφής για παράνομη είσοδο ή διαμονή στη χώρα μας και η επιστροφή στις χώρες καταγωγής τους έγινε με εμπορικές πτήσεις από το Διεθνή Αερολιμένα Αθηνών «Ελευθέριος Βενιζέλος».\nΤώρα, να σας το κάνουμε… λιανά. Λοιπόν, επέστρεψαν συνολικά στις χώρες τους μέσα στον Νοέμβριο 942 λαθρομετανάστες. Απ’ αυτούς, οι 322 έφυγαν εθελοντικά, με το πρόγραμμα «εθελούσιου επαναπατρισμού», γι’ αυτό το ΠΡΟ-ΠΟ χρησιμοποιεί τον όρο «αποφάσεις επιστροφής» κι όχι «αποφάσεις απέλασης». Αυτές είναι οι απελάσεις μέσα σε εισαγωγικά! Ο αριθμός των πραγματικών απελάσεων (στην πλειοψηφία τους Αλβανών λαθρομεταναστών – που το αργότερο σε μια βδομάδα επιστρέφουν όλοι πίσω από τα γνωστά μονοπάτια…) είναι 620. Τέτοιες και τόσες απελάσεις το μήνα γίνονταν πάντα και δεν είναι… επίτευγμα του κόντε-Δένδια.\nΤέλος, και ευκαιρίας δοθείσης, το ΠΡΟ-ΠΟ ανακοινώνει και τον αριθμό των απελάσεων από τότε που ξεκίνησε ο «Ξένιος Ζεύς» (τον Αύγουστο 2012) μέχρι τα τέλη Νοεμβρίου 2013:\n«Με τις επιστροφές του μηνός Νοεμβρίου, ο αριθμός των αλλοδαπών που επέστρεψαν στις χώρες καταγωγής τους, με μέριμνα της Διεύθυνσης Αλλοδαπών Αττικής, από τον Αύγουστο του 2012, ανέρχεται σε (13.533) άτομα».\n13.533 λαθρομετανάστες, λοιπόν, απελάθηκαν μέσα σε 16 μήνες. Πράγματι, σπουδαίο… κατόρθωμα, αν σκεφτούμε ότι προσφάτως οι Σαουδάραβες απέλασαν μέσα σ’ έναν μήνα 110.000 λαθρομετανάστες!\n(ΥΓ): Αλήθεια, το χρονικό αυτό διάστημα, πόσοι νέοι λαθρομετανάστες μπήκαν στη χώρα μας; Αυτά τα στοιχεία γιατί δεν τα ανακοινώνει το ΠΡΟ-ΠΟ; Μήπως γιατί αυτοί που έρχονται είναι πολλαπλάσιοι αυτών που φεύγουν, κι έτσι αποδεικνύεται το φιάσκο της κυβέρνησης;\n← Η ΕΘΝΙΚΙΣΤΙΚΗ ΑΦΥΠΝΙΣΗ ΣΤΗΝ ΕΥΡΩΠΗ, ΤΟ «ΕΛΛΗΝΙΚΟ» ΜΟΝΤΕΛΟ ΚΑΤΑΣΤΟΛΗΣ ΚΑΙ ΟΙ… ΜΠΑΝΑΝΕΣ!


Γιατί η Μύκονος έχασε ξαφνικά το μέτρο (pics) | SDNA\nΓιατί η Μύκονος έχασε ξαφνικά το μέτρο (pics)\n28 Ιουλίου 2016, 11:55\nΤελευταία ανανέωση: 28 Ιουλίου 2016, 11:55\nΣτη Μύκονο δεν μπορεί πια να πάει για διακοπές Ελληνας. Δεν μπορεί καν ξένος με μεσαίο εισόδημα - κανονικά μεσαίο, όχι των 1.000 ευρώ.\nΔεν μπορεί επίσης να πάει όποιος δεν αντέχει την καφρίλα, την αισχροκέρδεια, την αλαζονεία. Δεν μπορεί να πάει κυρίως εκείνος, Ελληνας ή ξένος, που έζησε το νησί στις στυλάτες, μποέμ, έξω καρδιά, κοσμοπολίτικες, χύμα και σοφιστικέ συγχρόνως εποχές του. Διότι δεν γίνεται να ακούς παντού ντισκοαμανέδες και να βλέπεις Δήλο, ούτε να διασκεδάζεις βλέποντας ανεγκέφαλους να κάνουν χάι με την ποσότητα των φελλών σαμπάνιας που ανοίγουν.\nΌσοι έζησαν το νησί στα χρόνια έστω της αλματώδους ανάπτυξης -για να μη φτάσουμε στην εποχή του Ζάχου Χατζηφωτίου-, όλοι συμφωνούν ότι αυτά που τους θυμίζουν ακόμα Μύκονο είναι ο βουρλισμένος αέρας και οι ανεμόμυλοι στην άκρη του λιμανιού, που περιέργως δεν έγιναν ακόμα boutique hotel. Εντάξει, οι παραλίες της Μυκόνου είναι από άποψη φυσικού κάλλους ασύγκριτες για όλα τα γούστα και τις κατευθύνσεις ανέμων - βασικό για κυκλαδίτικο νησί. Θες χλιδές; Τις έχεις. Θες κοσμικότητες; Εύκολο. Θες μποέμ; Θα βρεις. Θες βολές λόγω οικογένειας, βαρεμάρας κ.τ.λ.; Εχεις δυο-τρεις επιλογές. Θες να είσαι μόνος σου με πέντε βράχια και τρία καβούρια; Κι αυτό το έχεις. Θες να είσαι τσίτσιδος, να διαβάζεις τα άπαντα της ασάνα γιόγκα και να χαιρετάς τον ήλιο; Παίζει και αυτό. Θες beach club και μουσικές να σου καίνε τον εγκέφαλο; Ε, καλά τώρα. Θες σεξ με γνωστές και άγνωστες, με μαύρες και ξασπρουλιάρες, με εξωτικές και ανατολίτισσες, με ντόπια σάρκα ή mixed, χωρισμένες, παντρεμένες, ανύπαντρες σοφιστικέ, ξέκωλες ή φιορούλες και όλες αυτές μαζί; Η λίστα είναι ατελείωτη και διαλέγεις. Και όχι απαραίτητα με τηλέφωνο στον προαγωγό. Φυσάει δαιμονισμένους βοριάδες; Πας Παράγκα, Ορνό, Ψαρού, Καλό Λιβάδι, Λια και Καλαφάτη, κι αν έχεις άντερα Παραντάις και Σούπερ Παραντάις. Φυσάει νοτιάδες ή έχει άπνοια; Πας Πάνορμο, Αγιο Σώστη, Φτελιά και Φωκό και κάποιες ακόμα αμαγάριστες από ομπρέλα και σούσι στην ξαπλώστρα παραλίες. Το νησί ανέκαθεν είχε τεράστια γκάμα επιλογών, και αυτό ήταν το τεράστιο προσόν του σε σχέση με άλλα κυκλαδίτικα και μη νησιά που πούλαγαν ή εναλλακτικό, ή κοσμικό, ή πολιτιστικό, ή οικογενειακό, ή φολκλόρ κ.ο.κ., πάντως ένα από αυτά.\nΕ, λοιπόν, η Μύκονος τα πούλαγε όλα, και μάλιστα με υποδομές, με ομορφιά, με αυθεντικότητα και, κυρίως, με τη δική της πηγαία ενέργεια, στην οποία συνέβαλαν τόσο το φυσικό κάλλος της όσο και η παλαιότερη γενιά των ντόπιων, αυτοί που αν και δεν βγήκαν ποτέ από τον τόπο τους είχαν ανοιχτομυαλιά και λεβεντιά τέτοια που έγιναν πρωτοπόροι εξαγωγής υψηλής ποιότητας τουριστικού προϊόντος χωρίς να πουλάνε ταρτάρ, αλλά ντοματάκια, λούτζα και τυροβολιά και φυσικά έχοντας μια ανοιχτή αγκάλη για όλους - δεν πά’ να ’ταν και η Lady Gaga με ένα κολοκύθι στο κεφάλι για βραδινό ντύσιμο. Αυτοί οι ντόπιοι και η απαράμιλλη ομορφιά του νησιού ήταν που κράτησαν τους πρώτους μπουρζουάδες της Αθήνας, οι οποίοι ήρθαν τυχαία στο νησί για να κάνουν «τρέλες» μακριά από τα κολωνακιώτικα σαλόνια και το αυστηρό βλέμμα του περίγυρου των 60s. Αυτά στην εποχή του θρυλικού κοσμικογράφου Ζάχου, που έριξε προ πολλού μαύρη πέτρα πίσω του όταν τη δεκαετία του ’90 «πλάκωσαν οι γύφτοι και τα πρώην λιγούρια-νυν νεόπλουτοι», όπως έλεγε, «και μαγάρισαν το νησί». Αν φυσικά ερχόταν σήμερα -που αποκλείεται-, θα ήταν σίγουρα ενδιαφέρουσα η γκάμα των γαλλικών που θα αντάλλασσε με τους μαγαζάτορες που θα του ζητούσαν μίνιμουμ κατανάλωση για τραπέζι 5.000 ευρώ.\nΑυτοί που με όλα τα στραβά και τα υπερβολικά τους ενίοτε (βλέπε εποχή Porsche, Rolex, Χρηματιστήριο, μεθύσια και ασυδοσίες) έδιναν τον παλμό, γέμιζαν με φαν και ενέργεια τη Μύκονο, ήταν η ψυχή του πάρτυ. Το πάρτυ σήμερα για όσους ήξεραν τη Μύκονο αλλιώς τελείωσε. Και δεν το λένε μόνο οι παππούδες με τη γνωστή γραφικότητα: «Α, εμείς τότε... χαλούσε ο κόσμος κ.τ.λ.».\nΌταν κάποτε κατέβηκαν με τις βάρκες στη Μύκονο οι πρώτοι Αθηναίοι επισκέπτες ένιωθαν περίπου σαν Αρειανοί. Ετσι τους αντιμετώπιζαν και οι ντόπιοι που έβλεπαν για πρώτη φορά τουρίστες στο νησί. Πενήντα χρόνια τουριστικής ανάπτυξης μετά και αφού πλάκωσε όλος ο πλανήτης σε αυτά τα λίγα μέτρα βράχου, κάθε Ελληνας επισκέπτης της Μυκόνου νιώθει πάλι σαν Αρειανός και κάπως έτσι τους θεωρούν και οι ντόπιοι. Ενα ξένο σώμα σ’ ένα νησί γεμάτο ξένους, στο οποίο κάθε Ελληνας εκτός από δακτυλοδεικτούμενος νιώθει και τιμωρημένος. Κάποτε η Μύκονος ήταν γεμάτη Ελληνες γι’ αυτό που είναι, και αφού την τάισαν μέχρι σκασμού, είδαν την πόρτα εξόδου γι’ αυτό που έγινε. Κάποτε θεωρούσαν -αδίκως- τρελούς όσους πήγαιναν στο ξερονήσι και δεν έλεγαν να ξεκολλήσουν.\nΗ Μύκονος έγινε top, το χρήμα έρρεε άφθονο και παρά τις όποιες ατασθαλίες με την υπερδόμηση και το ξεφύτρωμα όλο και περισσότερων επιχειρήσεων, από σουβλατζίδικα μέχρι τουριστομάγαζα αλλά και διάσημα brands, παρέμενε γεμάτη ενέργεια, με άπειρες επιλογές για όλους τους τύπους της ανθρωπογεωγραφίας - κι ας ήταν σαφώς πιο ακριβή από τα άλλα νησιά, κάτι λογικό λόγω αυξημένης ζήτησης αλλά και υψηλών υπηρεσιών. Η θρυλική «Vegera» στη Χώρα, το top bar στην περαντζάδα που έχει γνωρίσει μεγάλες στιγμές, είναι πια το κοσμηματοπωλείο του Καίσαρη, ο Αγγελετάκης στη σικ Ψαρού έχει γίνει το «Nammos» του Ζαννή, οι «9 Μούσες» δεν υπάρχουν πια, το «Mad» στον γιαλό που γινόταν το after σύστριγγλο μας αποχαιρέτησε.\nΟταν η παραλία Super Paradise ήταν πραγματικός παράδεισος για τους γυμνιστές\nΗ Μύκονος είναι πια brand name, ένα fund από μόνη της, που προσδίδει αίγλη και φήμη στους επιχειρηματίες, Μυκονιάτες και μη, που δραστηριοποιούνται εκεί. Ολοι, μα όλοι αυτοί θα κάνουν το πέρασμά τους από το νησί είτε για μία και μόνο φορά στην καριέρα τους, είτε επειδή είναι από χρόνια κολλημένοι και προσαρμόζονται στα νέα δεδομένα. Οι Ρώσοι, οι Τούρκοι, οι Ινδοί και όλη η Ευρώπη βέβαια είναι ήδη εκεί, ενώ διεθνείς αστέρες των σπορ και της σόουμπιζ, κροίσοι Ελληνες και ξένοι κάνουν δώρο χλιδής στον εαυτό τους και στο νησί πεντάστερες διακοπές. Η Μύκονος δεν συνδέεται πια με τη γενικότερη κατάσταση της ελληνικής οικονομίας -ευτυχώς γι’ αυτήν- και παίζει μπάλα μόνη της μπαίνοντας στη λίστα των top προορισμών του πλανήτη μαζί με την Ιμπιζα, το Μονακό, το Κάπρι και το Σεν Μπαρτς. Και μετά, ήρθε η κρίση στην Ελλάδα και τα μνημόνια. Και το νησί πέρασε σε άλλη σφαίρα...\nΗ επέλαση των πολυτελών εστιατορίων (ως προς τις τιμές και όχι απαραίτητα ως προς την ποιότητα) έχει φτάσει μέχρι την άμμο και αντί για χταπόδι λιαστό και ντομάτα - κάππαρη, θα πρέπει να βολευτείς με ταρτάρ σολομού, καρπάτσιο τόνου και μακαρονάδες που οι τιμές τους ξεκινούν από 25 ευρώ. Καμία αντίρρηση αν είχαν και την αντίστοιχη γεύση. Μόνο που όταν ο σερβιτόρος σού πετάει το πιάτο μπροστά σου και βρωμάει η μασχάλη του και το τασάκι έχει βουνό τα αποτσίγαρα και τον ψάχνεις κάνα μισάωρο για να σου φέρει ένα μπουκάλι κρασί και στο τέλος θεωρεί δεδομένο ότι τα ρέστα από τον λογαριασμό-εγκεφαλικό είναι το tip του, κάτι δεν πάει καλά.\nΌταν οι πελάτες απαιτούν και πληρώνουν, τα πάντα επιτρέπονται και αγοράζονται\nΔεν αντέχουν οικονομικά. Μόνο για λίγες μέρες, τρώνε σουβλάκια, παίρνουν φτηνά χαπάκια και από τα σοκάκια της Χώρας είναι εξαφανισμένοι. Πώς να τους επιτρέψουν την είσοδο οι φουσκωτοί πορτιέρηδες των κλαμπ που θέλουν κρατήσεις με μίνιμουμ κατανάλωση κάποιες χιλιάδες ευρώ; Πώς να φλερτάρουν και να κεράσουν μια κοπέλα ένα ποτό όταν δεν αντέχουν καν να πληρώσουν το δικό τους - μια μεζούρα αλκοόλ για 15 ευρώ στην καλύτερη. Η Μύκονος προσάρμοσε την ταυτότητά της σε όποιον περαστικό τής τρίβει στο κούτελο δολάρια. Χτες οι Ρώσοι, σήμερα οι Αραβες, αύριο ποιος ξέρει ποιος. Οσο για τη νέα γενιά επιχειρηματιών, οι περισσότεροι είναι αετονύχηδες και ξερόλες, που με το σκεπτικό και μόνο «εδώ είναι Μύκονος και κοστίζει» σου ζητάνε να πληρώσεις την ξαπλώστρα για διαστημόπλοιο και τη χωριάτικη για συναγρίδα. Οι Αραβες πληρώνουν ό,τι τους ζητήσεις, αλλά αυτοί πληρώνουν και χωρίς να τους το ζητήσεις. Είναι τόσο καμένοι από το αλκοόλ και το χρήμα που δεν καταλαβαίνουν τίποτα. Φυσικά, υπάρχουν και εξαιρέσεις, αλλά αυτό δεν λέει τίποτα. Οι Ελληνες έχουν κουνήσει προ πολλού το μαντίλι στη Μύκονο, γεγονός που προς στιγμήν είναι αδιάφορο στους μαγαζάτορες όσο τα learjets προσγειώνονται κατά δεκάδες και οι ναργιλέδες γεμίζουν γλυκερές μυρωδιές τον αέρα. Το θέμα είναι ότι ο καιρός έχει γυρίσματα, και αυτό τουλάχιστον εμείς οι Ελληνες το ζήσαμε στο πετσί μας και το πληρώνουμε.\nΟι φούσκες πάντα σκάνε και στη Μύκονο αιωρούνται πολλές. «Οταν ξυπνήσουμε κουρεμένοι πάνω στο πάπλωμα που φτιάχτηκε με τα δικά μας μαλλιά θα είναι αργά», λέει μια παλιά μυκονιάτικη παροιμία, από αυτές που σκάρωναν συνεχώς εκείνοι οι ωραίοι σοφοί κι αυθεντικοί ντόπιοι, οι οποίοι πια είναι και αυτοί κρυμμένοι, φοβούμενοι την ώρα που θα έρθει για να γλείψουν τα κόκαλα της γιορτής, όπως είπε χαρακτηριστικά ένας ντόπιος βλέποντας τους τουρίστες και διαπιστώνοντας την αλλοίωση της φυσιογνωμίας αυτού του υπέροχου νησιού.\nΔυσαρέσκεια Αλαφούζου για Ντόρα Μπακογιάννη λόγω... Μαρινάκη\nΓνωστός επιχειρηματίας βρέθηκε κρεμασμένος μέσα στο σπίτι του!\nΕκκενώνεται ο Άρειος Πάγος - Τηλεφώνημα για δύο βόμβες


Διακριτική Διαχείριση Χαρτοφυλακίων -\nΗ BOC Asset Management Company Limited διαθέτει άδεια λειτουργίας για την διαχείριση επενδύσεων σε διακριτική βάση και σε αυτά τα πλαίσια δύναται να παρέχει την υπηρεσία αυτή, σε θεσμικούς και ιδιώτες επενδυτές. Το πελατολόγιο μας περιλαμβάνει κυρίως συνταξιοδοτικά ταμεία, ασφαλιστικά ταμεία και φυσικά πρόσωπα υψηλής οικονομικής επιφάνειας.\nΗ Διακριτική Διαχείριση Χαρτοφυλακίων απευθύνεται σε πελάτες οι οποίοι αναζητούν την επαγγελματική διαχείριση του χαρτοφυλακίου τους, στα πλαίσια σχετικής συμφωνίας η οποία περιλαμβάνει τους στόχους και τη στρατηγική που θα ακολουθηθεί. Με τις συνεχώς αυξανόμενες επενδυτικές επιλογές που υπάρχουν, η ανάθεση της διαχείρισης κεφαλαίων σε επαγγελματίες έχει καταστεί αναγκαιότητα για τις εταιρείες και τους οργανισμούς που κατέχουν σημαντικά κεφάλαια.\nΜέσα από μια δομημένη επενδυτική διαδικασία, σχεδιάζονται αποτελεσματικά και ευρέως διαφοροποιημένα χαρτοφυλάκια, προσαρμοσμένα στις ανάγκες και προφίλ κινδύνου του κάθε πελάτη, τα οποία παρέχουν πρόσβαση στην παγκόσμια αγορά και σε επιλεγμένες κατηγορίες επενδύσεων. Κατά τη διαδικασία οικοδόμησης του χαρτοφυλακίου χρησιμοποιείται μια ευρεία γκάμα χρηματοοικονομικών μέσων. Τα μέσα αυτά συμπεριλαμβάνουν, μεταξύ άλλων, μετοχές, ομόλογα, αμοιβαία κεφάλαια, διαπραγματεύσιμα αμοιβαία κεφάλαια, μέσα χρηματαγορών και καταθέσεις σε όλα τα κύρια νομίσματα.\nΤαυτόχρονα, παρέχεται άμεση διαφάνεια και πληροφόρηση για την διάρθρωση του χαρτοφυλακίου και την απόδοση των επενδύσεων, μέσω καταστάσεων που ετοιμάζονται σε τακτά χρονικά διαστήματα σύμφωνα με τις απαιτήσεις του πελάτη.


Η Nintendo Switch Lifetime Sales έχει ήδη ξεπεράσει το Nintendo 64 - ένας θυμωμένος παίκτης\nΟι πωλήσεις διανομής Nintendo Lifetime έχουν ήδη ξεπεράσει το Nintendo 64\nΔημοσιεύτηκε στις Απρίλιος 23, 2019, 5: 45 μ.μ. By Ryan\nο Nintendo Switch συνεχίζει την εξέλιξη της κλίμακας πωλήσεων της εταιρείας, με τα τελευταία στοιχεία να δείχνουν ότι το οικιακό / φορητό υβριδικό κονσόλας ξεπερνά το δημοφιλές Nintendo 64 στις πωλήσεις διάρκειας ζωής.\nΠαρόλο που θα μπορούσατε εύκολα να υποστηρίξετε ότι η βιβλιοθήκη παιχνιδιών του Switch του 2018 ήταν κατώτερη από μια αστρική σειρά εμφάνισης, αυτό δεν φαίνεται να επιβραδύνει τις πωλήσεις της κονσόλας ακόμη και λίγο. Σύμφωνα με τα τελευταία στατιστικά στοιχεία από VGChartz, Η Nintendo πώλησε τις κονσόλες 217,096 Switch την πρώτη εβδομάδα του Απριλίου και, με τα πιο πρόσφατα στοιχεία, που θέτει τις πωλήσεις της κονσόλας σε όλη τη ζωή σε εκατομμύρια μονάδες 33.15.\nΓια όσους χρησιμοποιούν τα παρελθόντα κριτήρια σύγκρισης της Nintendo ως σύγκριση, αυτό κινεί τον διακόπτη μπροστά από τις πωλήσεις της Nintendo 64 σε όλη τη διάρκεια της ζωής του, η οποία σύμφωνα με πληροφορίες μετακόμισε εκατομμύρια μονάδες 32.93 κατά τη διάρκεια της πλήρους λιανικής πώλησης. Αυτό που κάνει αυτό το επιπλέον εντυπωσιακό είναι το γεγονός ότι ο διακόπτης είναι μόλις δύο ετών σε αυτό το σημείο. Το Nintendo 64 ξεκίνησε ξανά στο 1996, ενώ η παραγωγή τελικά έπεσε στο 2002 όταν το GameCube εισήχθη. Αυτό σημαίνει ότι χρειάστηκε ο διακόπτης δύο χρόνια για την κορυφή των πωλήσεων εξαπλωθεί σε έξι χρόνια για το N64. Λαμβάνοντας υπόψη αυτήν την εντυπωσιακή δυναμική, είναι μόνο θέμα χρόνου πριν η υβριδική κονσόλα φτάσει στο επόμενο σημείο αναφοράς της Nintendo, το Super Nintendo.\nΣε περίπτωση που αναρωτιέστε πώς οι αριθμοί καταρρέουν για πωλήσεις βιντεοπαιχνιδιών στο Switch, οι συνηθισμένοι ύποπτοι από τη Nintendo οδηγούν το πακέτο. Mario Kart 8 είναι το κορυφαίο παιχνίδι με 15.02 εκατομμύρια μονάδες που πωλήθηκαν, ακολουθούμενη από Super Mario Οδύσσεια σε 13.76 εκατομμύρια μονάδες που πωλήθηκαν. Super Smash Bros. Ultimate ξεκίνησε μόλις τον Δεκέμβριο και κατέχει ήδη το τρίτο κορυφαίο σημείο σε 12.08 εκατομμύρια πωλούμενες μονάδες. The Legend of Zelda: Ανάσα της Άγριας έρχεται σε εκατομμύρια 11.68, με Pokemon: Ας πάμε στρογγυλοποιώντας την πρώτη πεντάδα σε εκατομμύρια μονάδες 10.\nΑργότερα φέτος αναμένουμε να πάρουμε ένα νέο Animal Crossing παιχνίδι, μαζί με ένα remake του Αφύπνιση του Link, Έμβλημα φωτιάς: Τρία σπίτια και μια νέα κύρια γραμμή ΠΟΚΕΜΟΝ παιχνίδι. Υπάρχουν επίσης ισχυρές φήμες για μια μικρότερη έκδοση της κονσόλας για την εκτόξευση, καθώς και για έναν ενισχυμένο Switch to follow. Με άλλα λόγια, δεν ακούγεται πως οι πωλήσεις της κονσόλας πρόκειται να επιβραδυνθούν σύντομα.\nΟ Ryan παίζει παιχνίδια για μια ζωή και γράφει για αυτά για περισσότερο από μια δεκαετία. Τα παιχνίδια είναι τέχνης, οι πόλεμοι της κονσόλας είναι χαζή και οι πολικές αρκούδες είναι αριστερόχειρες. Πρέπει να έρθετε σε επαφή; Μη διστάσετε να το κάνετε e-mail Ryan.\nΔεν υπάρχουν ακόμη σχόλια Κατηγορίες: Νέα, Nintendo Switch ετικέτες: Nintendo 64, Nintendo Switch\n← Mortal Kombat 11 Κατάσταση Λήξη Τέλος Επεξήγηση\nAtelier Lulua: Το τέχνασμα της τέχνης του Arland Box αποκτά τη λογοκρισία στη Δύση ειδικά για το PS4 →\nΜη προγραμματισμένη ταινία απαγορευμένη στον Καναδά από τους διανομείς κοινωνικής δικαιοσύνης\nΓίνετε μέλος 16,305 άλλους συνδρομητές\nBloodstained: Τελετουργικό της Νύχτας - Διακόπτης Nintendo\nΈνα παραμύθι: Αθωότητα (XB1) - Xbox One


Βαμός, Χανιά, Κρήτη, 73008, Ελλάδα\nΧανιά, στον οικισμό Βαμός, μονοκατοικία διώροφη σε οικόπεδο 10,5 στρ και 151 λαδοελιές. Η οικία αποτελείται από το ισογειο ειναι 51,70 τ.μ. και ο οροφος 45,83 τ.μ. Στο ισογειο υπάρχει καθιστικό, κουζίνα και WC και στον όροφο 2 υ/δ και WC.\nΠρόκειται για ένα ακίνητο με πολλές χρήσεις είτε παραθεριστική μα ακόμα και για αγροτική εκμετάλλευση για ανθρώπους που αγαπούν τη φύση. Μόλις 30 λεπτά από το κέντρο των Χανίων και 7 λεπτά από τις παραλίες της Αλμυρίδας, Καλύβες.\nΙδιοκτησίες στο χάρτη\nΣπάρτη, μονοκατοικία 59 τ.μ, με υπόγειο 15 τ.μ σε οικόπεδο …\nΖάκυνθος, μονοκατοικία 60 τ.μ., υπερυψωμένη ισόγεια, 2 υ/δ, πέτρινης κατασκευής…\nΠράκτορας 5 Star Realty Αθήνα\nΚινητό τηλέφωνο: +306996958432\nΣυμφωνία GDPR * Συμφωνώ με αυτόν τον ιστότοπο να αποθηκεύει τα υποβληθέντα στοιχεία μου, ώστε να μπορούν να απαντήσουν στα ερωτημάτά μου.\n20th Μάιος 2022 Παρασκευή!


«Σπόρτινγκ για Κάρλος Εντουάρντο» - Redaroume.gr\nΑρχική/ΠΟΔΟΣΦΑΙΡΟ/«Σπόρτινγκ για Κάρλος Εντουάρντο»\nΣτο ενδιαφέρον των «Λιονταριών» για τον Βραζιλιάνο μέσο της Αλ Χιλάλ, που βρίσκεται στα υπόψη του Μάρκο Σίλβα αναφέρονται πορτογαλικά Μέσα ενημέρωσης.\nΤη στιγμή, όπου ο Ολυμπιακός προχωρά τον μεταγραφικό του σχεδιαμσό, αρκετοί είναι οι ποδοσφαιριστές από την διεθνή αγορά που φέροντια να έχου προσελκύσει το ενδιαφέρον των πρωταθλητών Ελλάδας.\nΣτη συγκεκριμένη κατηγορία ανήκει και ο Κάρλος Εντουάρντο\nΌπως έχουμε αναφέρει εδώ στο Redaroume ο Βραζιλιάνος μέος της Αλ Χιλάλ διαθέτει όλο το «πακέτο», ώστε να κεντρίσει το ενδιαφέρον του Μάρκο Σίλβα, ωστόσο, οι «ερυθρόλευκοι» έχουν να αντιμετωπίσουν στα όποια σχέδιά τους και το … κυνήγι της Σπόρτινγ κ Λισσαβόνας.\nΌπως αναφέρει η ιστοσελίδα «noticiasaominuto.com» τα «λιοντάρια» έχουν εκφράσει ζωηρό ενδιαφέρον\n«Η ιδέα είναι να αποσαφηνιστούν οι όροι για να πάει στο “Αλβαλάδε” ο παίκτης. Ακόμα δεν έχουν γίνει επίσημες επαφές και το θέμα είναι να γίνει η καλύτερη δυνατή συμφωνία», γράφει το κείμενο και συνεχίζει.\n«Είναι ένας παίκτης που δεν θα δυσκολευτεί να προσαρμοστεί στο πορτογαλικό ποδόσφαιρο, τα “λιοντάρια” κρατούν ανοικτό τον φάκελό του, χωρίς κάτι να είναι σίγουρο, καθώς υπάρχουν και άλλες ομάδες που τον θέλουν, όπως ο Ολυμπιακός του Μάρκο Σίλβα».\nOLYMPIAKOS PODOSFAIRO ΑΛ ΧΙΛΑΛ ΕΝΤΟΥΑΡΝΤΟ ΣΠΟΡΤΙΝΓΚ ΛΙΣΣΑΒΟΝΑΣ\n«Θέμα της διοίκησης η παραμονή μου!»\nΓκιγερμε: “Το συμβόλαιό μου στον Ολυμπιακό το αφήνω στα χέρια του Θεού”\n“Όλοι τους θα κληθούν στην Ελληνική Δικαιοσύνη”\nΠροχωρά με Ρούμπιτ ο Ολυμπιακός (videos)


Beaujolais Nouveau, ένα κρασί που πίνεται φρέσκο | iTrofi\nΚατά τη μία μετά τα μεσάνυχτα της τρίτης Πέμπτης κάθε Νοέμβρη, πάνω από ένα εκατομμύριο κιβώτια Beaujolais Nouveau ξεκινούν το ταξίδι τους από μικρά χωριά της περιοχής του Beaujolais. "Le Beaujolais nouveau est arrivé".\nΗ περιοχή του Beaujolais είναι μια appellation (A.O.C.) της νότιας Βουργουνδίας, όπου ουσιαστικά καλλιεργούνται τρεις βασικές ποικιλίες: το chardonnay ως λευκή και τα Pinot Noir και Gamay ως κόκκινες. Τις δύο πρώτες τις γνωρίζουμε οι περισσότεροι, αλλά αρκετοί δεν γνωρίζουμε το gamay, που ουσιαστικά είναι η βασική ποικιλία της περιοχής Beaujolais. Το θέμα είναι ότι εξαιτίας του ντόρου που γίνεται για το Nouveau, οι περισσότεροι έχουμε ασχοληθεί πολύ λίγο με τα "κανονικά" κρασιά της περιοχής. Εδώ, λοιπόν, υπάρχουν 10 περιοχές ονομασίας προέλευσης Beaujolais (Chiroubles, Fleurie, St Amour, Regnie, Brouilly, Cote de Brouilly, Julienas, Chenas, Morgon, Moulin -a- Vent) που δίνουν κρασιά με βάθος και με μεγάλη δυνατότητα παλαίωσης. Παράλληλα, υπάρχει και η κατηγορία Beaujolais Villages, που βγάζει επίσης ενδιαφέροντα κρασιά, αλλά λιγότερο στιβαρά. Τα κρασιά της περιοχής, λοιπόν, έχουν "ιδιαιτερότητα και προσωπικότητα". Όπως και να έχει όμως, ένα είναι σαφές: ότι χρειάζεται ακόμη δουλειά για να μπορέσει η περιοχή του Beaujolais να τινάξει από πάνω της το βάρος της υψηλής δημοφιλίας του Nouveau και να πείσει τον κόσμο για τη συνολική ποιότητα των κρασιών της. Το καλό είναι ότι καθώς οι οινοπαραγωγοί των '60s και '70s, που πόνταραν στις μεγάλες αποδόσεις, μεγαλώνουν, είναι τα παιδιά τους που αναλαμβάνουν τα ηνία, με μια νέα φιλοσοφία αμπελοκαλλιέργειας εστιασμένη έντονα στην ποιότητα.\nΗ τρίτη Πέμπτη κάθε Νοεμβρίου είναι μια γιορτή για το κρασί παγκοσμίως. Είναι η ημέρα που, βάσει παράδοσης, βγαίνει στο εμπόριο το φρέσκο κόκκινο κρασί της καινούργιας σοδειάς της περιοχής Beaujolais. Και έχει γίνει κάτι σαν παγκόσμιος αγώνας, το ποιος θα είναι ο πρώτος που θα παραλάβει και θα σερβίρει την καινούργια σοδειά του.\nΤα απλά κρασιά που έβγαιναν από τα φρεσκομαζεμένα σταφύλια, ξεδίψαγαν τους εργάτες των αμπελώνων για αιώνες. Παραδοσιακά αυτά καταναλώνονταν τοπικά. Σαν έθιμο ξεκίνησε στις αρχές του 20ού αιώνα και στηρίχτηκε στο γεγονός ότι το Beaujolais ήταν ο κύριος τροφοδότης του Παρισιού και των bistros του σε κόκκινο, εύκολο στην κατανάλωση κρασί. Τα υπόλοιπα τα έκανε το marketing με στόχο τη γρήγορη και εύκολη πώληση των κρασιών της περιοχής. Το Beaujolais Nouveau, που χάρη στις σύγχρονες τεχνικές οινοποίησης έχει κάνει σοβαρά ποιοτικά βήματα, είναι αντίστοιχο με το ελληνικότατο "γιοματάρι", δείγματα του οποίου (ακολουθώντας το γαλλικό πρότυπο) κυκλοφορούν πλέον με επιτυχία κι εδώ. Κατά συνέπεια, αυτό που αποκαλούμε "Nouveau", "Φρέσκο" κ.λπ., είναι απλά το πρώτο κόκκινο της σοδειάς, το οποίο κυκλοφορεί δύο με τρεις μήνες ύστερα από τον τρύγο και, θεωρητικά, πρέπει να καταναλωθεί μέσα σε έξι μήνες από την κυκλοφορία του, ιδανικά μέχρι τον Μάιο-Ιούνιο της επόμενης χρονιάς δηλαδή.\nΒάσει νόμου, όλα τα σταφύλια στην περιοχή του Beaujolais πρέπει να μαζεύονται με τα χέρια. Είναι η μόνη περιοχή στη Γαλλία μαζί με την Καμπανία (Champagne) όπου η συγκομιδή με τα χέρια είναι υποχρεωτική. Η ποικιλία Gamay είναι η μοναδική που βάσει νόμου επιτρέπεται να καλλιεργείται στην περιοχή του Beaujolais. Και αν και κάποια οινοποιεία στην Καλιφόρνια βγάζουν κρασιά με την ονομασία "Gamay Beaujolais", δεν πρόκειται για την ίδια ποικιλία που υπάρχει στη Γαλλία. Δεν επιτρέπεται να βγει Beaujolais Nouveau από σταφύλια που παράγονται αλλού, αλλά μόνο από σταφύλια από τα terroirs με ονομασία προέλευσης Beaujolais και Beaujolais-Villages.Το Beaujolais οφείλει αυτόν τον ευκολόπιοτο χαρακτήρα του σε μια ειδική μέθοδο οινοποίησης, που λέγεται ενδοκυτταρική ζύμωση με διοξείδιο του άνθρακα. Ενώ στην ερυθρή οινοποίηση συνθλίβουμε τα σταφύλια και στη συνέχεια τα βάζουμε σε δεξαμενές για να ξεκινήσει η αλκοολική ζύμωση, στην παραγωγή του Beaujolais Nouveau ρίχνουμε άθικτα τα σταφύλια με τα κοτσάνια τους στις δεξαμενές -χωρίς να σπάσουν- σε περιβάλλον διοξειδίου του άνθρακα. Έτσι, τα σταφύλια προστατεύονται από τυχόν αλλοιώσεις και δουλεύουν ενδοκυτταρικά, με αποτέλεσμα η σάρκα από λευκή να γίνεται κόκκινη και με αυτόν τον τρόπο να δημιουργούνται νέα αρώματα.\nΟ κανόνας ότι το κρασί πρέπει να καταναλώνεται μέσα σε έξι μήνες δεν είναι απόλυτος. Κάποιες εξαιρετικές χρονιές, τα Beaujolais Nouveau, αντέχουν περισσότερο στο χρόνο, ενώ αν στο κελάρι σας βρείτε ένα ξεχασμένο Nouveau, μπορεί ανοίγοντάς το να έχετε μια ευχάριστη έκπληξη. Να το σερβίρετε ελαφρώς δροσερό, περίπου στους 12-14°C, δηλαδή λιγότερο κρύο από τα λευκά και πιο δροσερό από τα κόκκινα. Παρότι κόκκινο, δεν συνδυάζεται με τόσο κρέατα όσο με ελαφριά γεύματα, ζυμαρικά με ελαφριές σάλτσες, φρούτα και κάποια τυριά. Κλασικά συνοδεύεται με πιάτο αλλαντικών, γαλλικά πατέ, rillettes, jambon de Bayonne ή τραγανή μπαγκέτα συνοδευμένη με ένα ώριμο camembert ή brie. Το προτείνουμε με κινέζικη κουζίνα, ενώ θα μπορείτε να το φανταστείτε ακόμη και με σούσι


Η προσαρμοστικότητα και η δημιουργικότητα είναι στη λίστα των δεξιοτήτων που σαν σχολείο επιδιώκουμε να καλλιεργήσουμε στους μαθητές μας.\nΈτσι οι περιορισμοί που επιβλήθηκαν, λόγω της πανδημίας, στις εκδηλώσεις για την 28η Οκτωβρίου έγιναν η αιτία να στραφούμε στην αναζήτηση ενός διαφορετικού τρόπου εορτασμού της Εθνικής Επετείου.\nΑναπτύσσοντας την πρόσβασή τους στις ΤΠΕ, αλλά και μέσα από ιστορικές πηγές καθώς και την παιδική λογοτεχνία τα παιδιά του Αρσακείου Νηπιαγωγείου Θεσσαλονίκης γνώρισαν την ιστορία του Έπους του 40 και ασκήθηκαν στην κατανόηση της χρονικής ακολουθίας των γεγονότων.\nΠέρα από την ευχαρίστηση, το παραγόμενο αποτέλεσμα ήταν πολυποίκιλο: επετειακά τραγούδια, φύλλα εργασίας, κατασκευές, ελεύθερες ζωγραφιές, αλλά και δημιουργική έκφραση σκέψεων για τον πόλεμο και τους άγνωστους ήρωές του.\nΕκείνο όμως που εντυπώθηκε καθοριστικά στη μνήμη όλων των παιδιών ήταν το «ζωντάνεμα εικόνων» από διάφορες στιγμές του χρονικού του πολέμου. Αξιοποιώντας τη διάθεσή τους για δημιουργικό παιχνίδι ρόλων, όλα τα παιδιά αναπαράστησαν με ευρηματικό τρόπο σκηνές από τη ζωή των ανθρώπων στη διάρκεια του πολέμου βιώνοντας μέσα από αυτή τη διαδικασία την ατμόσφαιρα και τα ιδιαίτερα συναισθήματα της κάθε πλευράς.\nΟι μάχες στο μέτωπο, η καθημερινότητα του στρατοπέδου αλλά και στιγμές από την περίθαλψη που δέχονταν οι τραυματίες στρατιώτες από τις νοσοκόμες του Ερυθρού Σταυρού, η παρασημοφόρηση των αγωνιστών και η εμψύχωσή τους από μια γενναία τραγουδίστρια, ο ρόλος των γυναικών της Πίνδου και η βοήθεια που προσέφεραν στον ανεφοδιασμό του στρατού, αλλά και η αγωνία τους και η συνεχής παράκληση για την επιστροφή όλων των δικών τους από το μέτωπο και τέλος οι πανηγυρισμοί στο άκουσμα της νίκης και της οριστικής λήξης του πολέμου, όλα αποτέλεσαν ξεχωριστές εικόνες που το ζωντάνεμά τους συνετέλεσε στην απόδοση ουσιαστικής τιμής στην Επέτειο.\nΑς σημειωθεί ότι η παραγωγή των αντίστοιχων επετειακών βίντεο που έγινε έδωσε τη δυνατότητα και στους γονείς να παρακολουθήσουν από απόσταση τη διαφορετική αυτή «Εθνική Γιορτή».\n« Ενημερωτική Εκπαιδευτική Συνάντηση Γονέων Νηπιαγωγείου\nΕυχές από το Αρσάκειο Νηπιαγωγείο Θεσσαλονίκης »


Σάββας Πούμπουρας: Αυτός είναι ο λόγος που έκανε μυστικό γάμο\nΣτο κλαμπ των παντρεμένων μπήκε και ο Σάββας Πούμπουρας.\nΟ παρουσιαστής αρχές του περασμένου Ιούλη ενώθηκε με τα ιερά δεσμά του γάμου με την επί χρόνια αγαπημένη του, Αρετή Θεοχαρίδη.\nΈνας γάμος που έγινε μακριά από τα φώτα της δημοσιότητας. Ο ίδιος μίλησε για την απόφαση τους να κάνουν κρυφό γάμο.\n«Ταξιδεύοντας τέλη της προηγούμενης σεζόν με το «Χωρίς Αποσκευές» στην Πέγεια, ενθουσιάστηκα με το ναυάγιο που είδα. Εκεί μου ήρθε η ιδέα του γάμου. Γυρνώντας, το πρότεινα στην Αρετή και μου είπε «πάμε να το κάνουμε!». Το οργανώσαμε και ήμασταν όλοι μαζί γύρω στα τέσσερα με πέντε άτομα. Όλα έγιναν πολύ γρήγορα», λέει ο ίδιος στο Κυπριακό Down Town.